dwar il-proposta għal Direttiva tal-Kunsill li temenda d-Direttiva tal-VAT 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud

Kumitat għall-Affarijiet Ekonomiċi u Monetarji

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva .

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew,

– wara li kkunsidra l-proposta tal-Kummissjoni lill-Kunsill ( COM(2007)0677 ),

– wara li kkunsidra l-Artikolu 93 tat-Trattat KE, skond liema artikolu l-Kunsill ikkonsulta lill-Parlament ( C6-0433/2007 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0232/2008 ),

Japprova l-proposta tal-Kummissjoni kif emendata;

Jitlob lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal direttiva – att li jemenda

Test propost mill-Kummissjoni

(2) Fir-rigward tad-dispożizzjonijiet marbuta ma' l-importazzjoni u l-post fejn huma taxxabbli l-konsenji tal-gass naturali u ta' l-elettriku, l-iskema speċjali li tirriżulta mid-Direttiva tal-Kunsill 2003/92/KE tas-7 ta' Ottubru 2003 li temenda d-Direttiva 77/388/KEE rigward ir-regoli dwar il-post tal-provvista tal-gass u l-elettriku ma tapplikax għall-importazzjonijiet u għall-konsenji tal-gass naturali, imwettqa permezz ta' sistemi ta' pajpijiet tal-gass li mhumiex parti min-netwerk tad-distribuzzjoni, b'mod partikolari għas-sistemi tal-pajpijiet tal-gass tan-netwerk tat-trasport li permezz tagħhom jitwettqu kważi l-operazzjonijiet kollha transkonfinali tal-gass.

Għalhekk huwa xieraq li jiġu inklużi fl-ambitu ta' l-iskema speċjali l-konsenji u l-importazzjonijiet ta' gass naturali li jsiru permezz tas-sistemi kollha fissi tat-trasport tal-gass.

(2) Ir-regoli attwali jassiguraw diġà, għall-gass naturali u għall-elettriku, li l-VAT jitħallas fil-post fejn fil-fatt dawn jiġu kkunsmati mix-xerrej.

Huma jevitaw għalhekk kull tagħwiġ tal-kompetizzjoni bejn l-Istati Membri.

L-ambitu ta' l-iskema speċjali hija limitata bla bżonn u ma taqbilx mar-realtà ekonomika.

Hemm bżonn ta' aktar ċarezza, barra minn hekk, sabiex jiġu żgurati l-applikazzjoni u l-interpretazzjoni konsistenti tad-Direttiva 2006/112/KE fil-Komunità kollha, bi qbil mad-definizzjonijiet stipulati fl-Artikolu 2 tad-Direttiva 2003/55/KE tal-Parlament Ewropew u tal-Kunsill tas-26 ta' Ġunju 2003 dwar ir-regoli komuni għas-suq intern tal-gass naturali 1 , li jispjegaw xi jfissru t-trażmissjoni u d-distribuzzjoni ta' gass bil-pajpijiet.

1 ĠU L 176, 15.7.2003, p.

Ġustifikazzjoni

Kjarifika ta' l-għan u l-ambitu tal-miżura proposta.

Test propost mill-Kummissjoni

(3) Din l-iskema speċjali attwalment m'għadhiex applikabbli għall-importazzjonijiet u għall-konsenji tal-gass naturali li jsiru permezz tal-bastimenti li jittrasportaw il-gass naturali meta dan il-gass huwa, f'dak li jirrigwarda l-karatteristiċi tiegħu, identiku għal dak impurtat jew ikkonsenjat permezz ta' sistemi tal-pajpijiet u li huwa maħsub, wara l-gassifikazzjoni mill-ġdid tiegħu, biex jiġi ttrasportat fis-sistemi tal-pajpijiet tal-gass.

Għalhekk huwa xieraq li jiġu inklużi fl-ambitu ta' l-iskema speċjali l-konsenji u l-importazzjonijiet ta' gass naturali li jseħħu permezz tal-bastimenti li jittrasportaw il-gass naturali.

(3) Din l-iskema speċjali attwalment lanqas tapplika għall-importazzjonijiet u għall-konsenji tal-gass naturali li jsiru permezz tal-bastimenti li jittrasportaw il-gass naturali , minkejja l-fatt li dan il-gass huwa, f'dak li jirrigwarda l-karatteristiċi tiegħu, identiku għal dak impurtat jew ikkonsenjat permezz ta' sistemi tal-pajpijiet u huwa maħsub, wara l-gassifikazzjoni mill-ġdid tiegħu, biex jiġi ttrasportat fis-sistemi tal-pajpijiet tal-gass.

Għalhekk huwa xieraq li jiġu inklużi fl-ambitu ta' l-iskema speċjali l-konsenji u l-importazzjonijiet ta' gass naturali li jseħħu permezz tal-bastimenti li jittrasportaw il-gass naturali bejn sistema ta' pajpijiet u oħra .

Ġustifikazzjoni

Test propost mill-Kummissjoni

(4) L-ewwel netwerks tas-sħana u tal-kesħa transkonfinali diġà ddaħħlu fis-servizz.

Il-problemi li jirrigwardaw il-konsenja jew l-importazzjoni tas-sħana jew tal-kesħa, huma fuq l-istess binarju bħal dawk tal-konsenja jew l-importazzjoni tal-gass naturali jew ta' l-elettriku.

Ir-regoli attwali jassiguraw diġà, għall-gass naturali u għall-elettriku, li l-VAT titħallas fil-post fejn fil-fatt dawn jiġu kkunsmati mix-xerrej.

Huwa għalhekk xieraq li għas-sħana u l-kesħa jiġi applikat l-istess reġim bħal dak li japplika għall-gass naturali u għall-elettriku.

Il-problemi li jinqalgħu fir-rigward tal-konsenja jew l-importazzjoni tas-sħana jew tal-kesħa, huma fuq l-istess binarju bħal dawk tal-konsenja jew l-importazzjoni tal-gass naturali jew ta' l-elettriku.

Ġustifikazzjoni

Mhuwiex neċessarju li jiġi affermat mill-ġdid il-prinċipju ta' l-iskema speċjali għax dan ġie ċċarat b'mod suffiċjenti fi premessa preċedenti.

Proposta għal direttiva – att li jemenda

Test propost mill-Kummissjoni

(6) L-esperjenza miksuba fl-implimentazzjoni riċenti tal-proċedura attwalment fis-seħħ , li biha l-Kummissjoni hija inkarigata biex tiddeċiedi jekk jeżistix riskju ta' tagħwiġ għall-kompetizzjoni minħabba l-applikazzjoni ta' livell imnaqqas ta' VAT għall-gass naturali, għall-elettriku u għat-tisħin urban, uriet li dan il-mekkaniżmu għadda żmienu u issa huwa żejjed.

Fil-fatt, ir-regoli għad-determinar tal-post fejn tkun applikabbli l-VAT jassiguraw li l-VAT titħallas fil-post fejn il-gass naturali, l-elettriku, is-sħana u l-kesħa fil-fatt jiġu kkunsmati mix-xerrej.

Dawn ir-regoli għalhekk jevitaw kull tagħwiġ tal-kompetizzjoni bejn l-Istati Membri.

Madankollu, minħabba n-natura sensittiva ferm ta' dan is-settur, huwa importanti li l-Kummissjoni u l-Istati Membri l-oħra jkunu infurmati sewwa dwar l-introduzzjoni effettiva ta' kwalunkwe taxxa mnaqqsa minn Stat Membru ieħor.

B'konsegwenza, hija meħtieġa proċedura ta' konsultazzjoni minn qabel mal-Kumitat tal-VAT.

(6) L-esperjenza miksuba fl-implimentazzjoni riċenti tal-proċedura stipulata fl-Artikolu 102 tad-Direttiva 2006/112/KE , li biha l-Kummissjoni hija inkarigata biex tiddeċiedi jekk jeżistix riskju ta' tagħwiġ għall-kompetizzjoni minħabba l-applikazzjoni ta' livell imnaqqas ta' VAT għall-gass naturali, l-elettriku u t-tisħin urban uriet li dan il-mekkaniżmu għadda żmienu u issa huwa żejjed.

Fil-fatt, ir-regoli għad-determinar tal-post fejn tkun applikabbli l-VAT jassiguraw li l-VAT titħallas fil-post fejn il-gass naturali, l-elettriku, is-sħana u l-kesħa fil-fatt jiġu kkunsmati mix-xerrej , li tagħmel ir-rata tal-VAT newtrali .

Ġustifikazzjoni

Kjarifika ta' l-għan u l-ambitu tal-miżura proposta.

Test propost mill-Kummissjoni

(7) L-impriżi komuni u strutturi oħra maħluqa fil-kuntest ta' l-Artikolu 171 tat-Trattat tal-KE huma inkarigati li jdaħħlu fis-seħħ il-politiki Komunitarji.

Sabiex jiġi evitat l-impatt ta' tassazzjoni li tkun ta' vantaġġ għall-Istati Membru fejn tkun dovuta t-taxxa, imma li tkun ta' detriment għall-Istati Membri l-oħra u għall-Komunitajiet Ewropej, huwa meħtieġ li l-impriżi komuni maħluqa mill-Komunitajiet, li għandhom personalità ġuridika u li effettivament jirċievu sussidji fil-baġit ġenerali tagħhom fil-kuntest tar-Regolament tal-Kunsill (KE, Euratom) Nru 1605/2002 tal-25 ta' Gunju 2002 rigward ir-Regolament Finanazjarju applikabbli għall-bagit generali tal-Komunitajiet Ewropej, ikunu eżentati mill-VAT fuq ix-xiri li jagħmlu.

Sabiex jiġi evitat l-impatt ta' tassazzjoni li tkun ta' vantaġġ għall-Istat Membru fejn tkun dovuta t-taxxa, imma li tkun ta' detriment għall-Istati Membri l-oħra u għall-Komunitajiet Ewropej, huwa meħtieġ li l-impriżi komuni maħluqa mill-Komunitajiet, li għandhom personalità ġuridika u li effettivament jirċievu sussidji fil-baġit ġenerali tagħhom fil-kuntest tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej, ikunu eżentati mill-VAT fuq ix-xiri li jagħmlu , sakemm dawn ma jeżerċitawx attività ekonomika skond it-tifsira tat-tieni subparagrafu ta' l-Artikolu 9(1) tad-Direttiva 2006/112/KE .

Ġustifikazzjoni

Test propost mill-Kummissjoni

(10) F'dan il-kuntest, huwa xieraq li din ir-regola tkun applikata għall-proprjetà immobbli li tiġi kkonsenjata lill-persuna taxxabbli u għas-servizzi kbar ipprovduti lilha fir-rigward ta' din il-proprjetà.

Fil-fatt, dawn is-sitwazzjonijiet jirrappreżentaw l-aktar każijiet sinifikanti, b'kunsiderazzjoni għall-valur u għat-tul tal-ħajja ekonomika ta' din il-proprjetà, u min-naħa l-oħra għall-fatt li l-użu mħallat ta' dan it-tip ta' oġġetti huwa prattika komuni.

(10) F'dan il-kuntest, huwa xieraq li din ir-regola tkun applikata għall-proprjetà immobbli li tiġi kkonsenjata lill-persuna taxxabbli u għas-servizzi kbar ipprovduti lilha fir-rigward ta' din il-proprjetà , li minħabba l-valur ekonomiku tagħhom, jistgħu jiġu assimilati ma' l-akkwist tal-proprjetà immobbli .

Bil-maqlub, tiswijiet jew titjib minuri li jkunu ta' sinifikat ekonomiku limitat għandhom ikunu esklużi mill-ambitu ta' din id-Direttiva.

Ġustifikazzjoni

Il-kliem propost mill-Kummissjoni għal din id-dispożizzjoni (" akkwist, kostruzzjoni, rinovazzjoni jew trasformazzjoni sostanzjali tal-proprjetà immobbli ") ma jeskludix b'mod ċar mill-qasam ta' applikazzjoni tagħha, tiswijiet jew titjib sempliċi li, min-natura tagħhom stess, huma ta' sinifikat ekonomiku limitat.

Proposta għal direttiva – att li jemenda

Artikolu 1 – punt 3 a (ġdid)

Direttiva 2006/112/KE

Test propost mill-Kummissjoni

(3a) Fit-Titolu V, Kapitolu 1, Taqsima 4, it-titolu għandu jinbidel b'dan li ġej:

" Il-provvista ta' oġġetti permezz ta' netwerks ta' trażmissjoni jew ta' distribuzzjoni ".

Ġustifikazzjoni

Direttiva 2006/112/KE

Test propost mill-Kummissjoni

Fil-każ ta' konsenji ta' gass naturali permezz ta' sistema ta' pajpijiet ta' distribuzzjoni tal-gass naturali, ta' l-elettriku, is-sħana jew il-kesħa permezz tan-netwerks tas-sħana jew tal-kesħa, lil negozjant taxxabbli, il-post tal-konsenja jitqies bħala l-post fejn in-negozjant taxxabbli jkun stabbilixxa n-negozju tiegħu jew għandu stabbiliment fiss minn fejn jissupplixxi l-prodott , jew, fl-assenza ta' tali post ta' negozju jew stabbiliment fiss, il-post fejn hu għandu l-indirizz permanenti jew fejn is-soltu joqgħod.

Fil-każ ta' konsenji ta' gass naturali permezz ta' sistema ta' pajpijiet jew permezz ta' bastiment għad-distribuzzjoni tal-gass naturali bejn pajp tal-gass u ieħor , ta' l-elettriku , jew tas-sħana jew tal-kesħa permezz tan-netwerks tas-sħana jew tal-kesħa, lil negozjant taxxabbli, il-post tal-konsenja jitqies bħala l-post fejn in-negozjant taxxabbli jkun stabbilixxa n-negozju tiegħu jew għandu stabbiliment fiss li l-prodotti qed jiġu forniti għalih, jew, fl-assenza ta' tali post ta' negozju jew stabbiliment fiss, il-post fejn hu għandu l-indirizz permanenti jew fejn is-soltu joqgħod.

Ġustifikazzjoni

Direttiva 2006/112/KE

Test propost mill-Kummissjoni

Fil-każ ta' provvisti ta' gass naturali permezz ta' sistema ta' distribuzzjoni tal-gass naturali, jew ta' provvisti ta' l-elettriku, tas-sħana jew tal-kesħa, mhux koperti bl-Artikolu 38, il-post ta' din il-provvista għandu jitqies bħala l-post fejn ix-xerrej effettivament juża u jikkonsmahom.

Fil-każ ta' provvisti ta' gass naturali permezz ta' sistema ta' pajpijiet jew permezz ta' bastiment għad-distribuzzjoni tal-gass naturali bejn pajp tal-gass u ieħor , jew ta' provvisti ta' l-elettriku, tas-sħana jew tal-kesħa, mhux koperti bl-Artikolu 38, il-post ta' din il-provvista għandu jitqies bħala l-post fejn ix-xerrej effettivament jużahom u jikkonsmahom .

Ġustifikazzjoni

Direttiva 2006/112/KE

Test propost mill-Kummissjoni

Fil-każ tax-xiri, tal-bini, tar-renovazzjoni jew tat-trasformazzjoni sostanzjali ta' proprjetà immobbli, l-eżerċizzju inizjali għad-dritt tat-tnaqqis, li jirriżulta mill-mument li fih it-taxxa ssir applikabbli, huwa limitat għall-proporzjon ta' l-użu tiegħu effettiv għall-operazzjonijiet li jwasslu għad-dritt tat-tnaqqis.

Fil-każ tax-xiri, tal-bini, tar-renovazzjoni jew tat-trasformazzjoni sostanzjali ta' proprjetà immobbli, l-eżerċizzju inizjali tad-dritt tat-tnaqqis, li jirriżulta mill-mument li fih it-taxxa ssir applikabbli, huwa limitat għall-proporzjon ta' l-użu effettiv tal-proprjetà għat-tranżazzjonijiet li jwasslu għad-dritt tat-tnaqqis.

Tiswijiet jew titjib minuri għandhom jiġu esklużi mill-ambitu ta' din id-dispożizzjoni.

Ġustifikazzjoni

Il-kliem propost mill-Kummissjoni għal din id-dispożizzjoni ("akkwist, kostruzzjoni, rinovazzjoni jew trasformazzjoni sostanzjali tal-proprjetà immobbli") ma jeskludix b'mod ċar mill-qasam ta' applikazzjoni tagħha, tiswijiet jew titjib sempliċi li, min-natura tagħhom stess, huma ta' sinifikat ekonomiku limitat.

Sfond għall-proposta

B'din il-proposta, il-Kummissjoni bi ħsiebha tintroduċi titjib tekniku f'ħames oqsma separati tad-Direttiva 2006/112 ("id-Direttiva tal-VAT"), kif ġej:

· kjarifika ta' l-ambitu ta' l-iskema speċjali tal-VAT għall-provvista ta' gass naturali, sħana u kesħa;

· simplifikazzjoni tal-proċedura għall-introduzzjoni ta' rati mnaqqsa tal-VAT għal gass naturali, elettriku u tisħin distrettwali;

· kjarifika ta' l-istatus tal-VAT ta' impriżi konġunti mwaqqfa skond l-Artikolu 171 tat-Trattat KE;

· id-dħul fit-test tad-Direttiva tal-VAT ta' xi eċċezzjonijiet inklużi fit-Trattati ta' Sħubija għall-Bulgarija u r-Rumanija;

· kjarifika tar-regola dwar id-dritt għat-tnaqqis tal-VAT fil-każ ta' akkwist, kostruzzjoni, renovazzjoni jew trasformazzjoni sostanzjali tal-proprjetà immobbli;

L-elettriku u l-gass naturali huma ttrattati bħala merkanzija għall-finijiet ta' VAT.

Madankollu, għal raġunijiet tekniċi, kienet partikolarment diffiċli li wieħed jiddetermina l-post tal-provvista ta' l-elettriku u tal-gass naturali.

Sabiex tiġi evitata tassazzjoni doppja jew li ma jkun hemm l-ebda tassazzjoni, u biex jintlaħaq suq intern ġenwin ħieles mill-fruntieri li jirriżultaw mill-iskema tal-VAT, ġie deċiż li l-post tal-provvista tal-gass permezz ta' netwerks ta' "distribuzzjoni" tal-gass naturali jkun il-post fejn il-klijent ikun stabbilixxa n-negozju tiegħu.

Ġie deċiż ukoll li l-provvista tal-gass naturali fil-fażi finali, jiġifieri, mingħand negozjanti u distributuri għall-konsumatur finali, għandha tiġi ntaxxata fil-post fejn il-konsumatur effettivament juża u jikkonsma l-prodotti.

Madankollu, billi l-applikazzjoni tagħha qed tiġi limitata għal "netwerks ta' distribuzzjoni", it-termini tekniċi użati ħallew barra l-provvista tal-gass naturali bil-pajpijiet tal-gass mill-ambitu ta' l-iskema speċjali tal-VAT .

F'termini prattiċi, dan ifisser li attwalment kważi t-tranżazzjonijiet kollha ta' bejn il-fruntieri jaqgħu barra l-iskema speċjali tal-VAT li twaqqfet preċiżament biex jiġu eliminati d-distorsjonijiet li jistgħu jinqalgħu fil-kuntest tal-provvisti bejn il-fruntieri.

Sadanittant, l-Istati Membri qed japplikaw l-ispirtu tad-Direttiva tal-VAT, imma mhux il-kliem tagħha, u jinkludu l-provvista ta' gass naturali bil-pajpijiet tal-gass fl-ambitu ta' l-iskema speċjali tal-VAT .

Din is-sitwazzjoni mhijiex sodisfaċenti u verament titlob għal intervent ta' kjarifika min-naħa tal-leġiżlatur li jġib miegħu ċertezza legali għall-operaturi u l-awtoritajiet tat-taxxa.

Barra minn hekk, il-Kummissjoni tfakkar li l-iskema speċjali tal-VAT għall-provvista tal-gass naturali attwalment lanqas tapplika għall-importazzjonijiet u għall-provvisti tal-gass naturali li jsiru permezz tal-bastimenti, anki jekk dan il-gass huwa, f'dak li jirrigwarda l-karatteristiċi tiegħu, identiku għal dak impurtat jew provdut permezz ta' sistemi tal-pajpijiet u huwa maħsub, wara l-gassifikazzjoni, biex jiġi ttrasportat fis-sistemi tal-pajpijiet tal-gass.

Għalhekk mhux ġustifikat li jkun hemm differenza fit-trattament.

Barra minn hekk, l-ewwel netwerks tas-sħana u tal-kesħa bejn il-fruntieri huma diġà operattivi, u l-istess kwistjonijiet li jinqalgħu fir-rigward tal-gass naturali (li hu prodott li għalih huwa diffiċli li jiġi ddeterminat il-post tal-provvista) jinqalgħu wkoll fir-rigward tagħhom.

Minħabba dan, il-Kummissjoni tipproponi li titratta l-provvista tas-sħana u tal-kesħa permezz ta' netwerks b'mod simili għall-gass naturali.

Skond l-Artikolu 102 tad-Direttiva tal-VAT , meta Stat Membru jkun bi ħsiebu japplika għal rata mnaqqsa tal-VAT għall-provvista tal-gass naturali, ta' l-elettriku, tat-tisħin u t-tkessiħ distrettwali, dan irid ifittex ftehim mal-Kummissjoni, li trid tiddetermina jekk hemmx riskju ta' distorsjoni tal-kompetizzjoni.

Sakemm, bl-iskema speċjali tal-VAT għall-provvista tal-gass naturali, ta' l-elettriku, tat-tisħin u t-tkessiħ distrettwali, il-post tat-tassazzjoni jkun il-post fejn dawn il-prodotti jiġu forniti lill-klijenti, m'għandux ikun hemm kwistjonijiet bejn il-fruntieri li jwasslu għal tħassib dwar il-kompetizzjoni.

Impriżi konġunti mwaqqfa skond l-Artikolu 171 tat-Trattat KE jirċievu ffinanzjar mill-fondi ta' l-UE u jibbenefikaw minn eżenzjoni mill-VAT.

L-Istat Membru fejn huma stabbiliti u fejn isir numru sostanzjali ta' xiri jgawdi mill-VAT mhux rekuperabbli, filwaqt li l-Istati Membri kollha, permezz tal-kontribuzzjoni tagħhom għall-baġit ta' l-UE, jikkontribwixxu għall-iffinanzjar ta' dawn l-impriżi konġunti.

Dan, skond il-Kummissjoni, joħloq sitwazzjoni mhux ibbilanċjata favur l-Istati Membri fejn hija stabbilita l-impriża konġunta.

Il-Kummissjoni tipproponi li tiċċara r-reġim u li l-impriżi konġunti mwaqqfa skond l-Artikolu 171 tat-Trattat KE jiġu ttrattati bħala "korpi internazzjonali" skond it-tifsira ta' l-Artikolu 151(1) b) tad-Direttiva tal-VAT.

Bħala regola ġenerali, id-Direttiva tal-VAT tgħid li persuni taxxabbli għandhom id-dritt li jnaqqsu l-VAT sakemm il-prodotti u s-servizzi li fuqhom tħallset jew trid titħallas il-VAT jintużaw biex isiru tranżazzjonijiet li jwasslu għad-dritt tat-tnaqqis.

L-applikazzjoni ta' din id-dispożizzjoni għall-akkwist ta' proprjetà immobbli li tintuża b'mod simultanju għal raġunijiet ta' negozju u mhux ta' negozju fetħet il-bieb għal sitwazzjonijiet fejn it-trattament ekwitabbli tal-persuni taxxabbli kollha m'għadux żgurat.

Għalhekk, il-Kummissjoni tipproponi li tiċċara r-regola billi tistipula li l-eżerċizzju inizjali tad-dritt tat-tnaqqis ta' l-akkwist tal-proprjetà immobbli li tintuża b'mod simultanju għal raġunijiet ta' negozju u mhux ta' negozju għandu jkun limitat għall-proporzjon ta' l-użu effettiv tal-proprjetà għal raġunijiet ta' negozju.

L-opinjoni tar-rapporteur

Ir-rapporteur jilqa' l-proposta tal-Kummissjoni bħala pass pożittiv favur kemm iċ-ċarezza kif ukoll iċ-ċertezza legali għall-persuni taxxabbli u għall-amministrazzjonijiet, filwaqt li tiżgura applikazzjoni iżjed ibbilanċjata tal-prinċipju tat-trattament ekwitabbli.

Għalhekk, ir-rapporteur jesprimi l-appoġġ tiegħu għall-proposti tal-Kummissjoni.

Madankollu, ir-rapporteur jixtieq jiġbed l-attenzjoni tal-leġiżlatur dwar numru ta' punti li, fl-opinjoni tiegħu, għandhom bżonn jiġu ċċarati iżjed fil-proposta attwali:

· Dwar il-kjarifika ta' l-ambitu ta' l-iskema speċjali tal-VAT għall-provvista ta' gass naturali, sħana u kesħa

Ir-rapporteur iqis li hemm riskju li l-proposta ma tiċċarax biżżejjed l-ambitu tal-miżura.

Ir-rapporteur jiġbed l-attenzjoni tal-leġiżlatur għall-fatt li t-tibdil sempliċi fl-Artikoli 38 u 39 tad-Direttiva tal-VAT tal-frażi " provvista ta' gass permezz ta' sistema ta' distribuzzjoni ta' gass naturali " bil-frażi " provvisti ta' gass naturali permezz ta' sistema ta' pajpijiet jew permezz ta' bastiment għad-distribuzzjoni tal-gass naturali " ma tneħħix għal kollox l-ambigwità tat-test.

Barra minn hekk, għalkemm it-termini fid-dispożizzjonijiet relevanti jinbidlu, it-titolu tat-Taqsima IV tal-Kapitolu 1 tat-Titolu V, fejn huma inklużi dawn id-dispożizzjonijiet, jibqa' ma jinbidilx ("Provvista ta' merkanzija permezz ta' sistemi ta' distribuzzjoni ").

Fl-aħħar, u sabiex ikun hemm tweġiba għat-tħassib espress rigward x'ikopri l-kliem propost, ir-rapporteur jipproponi li jispeċifika li t-trasport permezz ta' bastimenti għandu jkun "bejn pajp tal-gass u ieħor".

Il-Kunsill għandu jaħtaf l-opportunità biex jelimina kwalunkwe ambigwità mit-test finali.

Huwa għalhekk xieraq:

· li tiġi inkluża referenza għad-Direttiva 2003/55/KE tal-Parlament Ewropew u tal-Kunsill tas-26 ta' Ġunju 2003 rigward regoli komuni għas-suq intern fil-gass naturali u li tħassar id-Direttiva 98/30/KE, li tinkludi definizzjonijiet komuni tat-trażmissjonijiet ta' gass mill-pajpijiet tal-gass u tad-distribuzzjoni tal-gass ;

· li jiġi emendat it-titolu tat-Taqsima IV tal-Kapitolu 1 tat-Titolu V tad-Direttiva tal-VAT sabiex jiġi żgurat li jkopri l-provvista ta' gass naturali permezz ta' netwerks tat-trażmissjoni u tad-distribuzzjoni ;

· li jiġi speċifikat li bi "trasport permezz ta' bastimenti" jinftiehem li dan isir bejn pajp tal-gass u ieħor.

· Dwar il-kjarifika tar-regola dwar id-dritt għat-tnaqqis tal-VAT fil-każ ta' akkwist, kostruzzjoni, renovazzjoni jew trasformazzjoni sostanzjali tal-proprjetà immobbli

Ir-rapporteur jemmen li l-formulazzjoni proposta mill-Kummissjoni għal din id-dispożizzjoni (" akkwist, kostruzzjoni, renovazzjoni jew trasformazzjoni sostanzjali tal-proprjetà immobbli ") ma teskludix b'mod ċar mill-qasam ta' applikazzjoni tagħha, tiswijiet jew titjib minuri li, min-natura tagħhom stess, huma ta' sinifikat ekonomiku limitat .

Fl-opinjoni tar-rapporteur, din id-dispożizzjoni m'għandhiex twassal għal rekwiżiti amministrattivi u burokratiċi addizzjonali li jista' jkollhom effett negattiv fuq ditti ta' daqs żgħir jew medju.

Għalhekk, ir-rapporteur jipproponi li din il-kwistjoni tiġi ċċarata fit-test emendat.

PROĊEDURA

Sistema komuni ta' taxxa fuq il-valur miżjud

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni(jiet)

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


dwar l-ispazju u s-sigurtà

Kumitat għall-Affarijiet Barranin

MOZZJONI GĦAL RIŻOLUZZJONI TAL-PARLAMENT EWROPEW Error!

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA Error!

RIŻULTAT TAL-VOTAZZJONI FINALI FIL-KUMITAT………

MOZZJONI GĦAL RIŻOLUZZJONI TAL-PARLAMENT EWROPEW

dwar l-ispazju u s-sigurtà

Il-Parlament Ewropew ,

– wara li kkunsidra l-Istrateġija tas-Sigurtà Ewropea intitolata "Ewropa Sikura f'Dinja Aħjar", adottata mill-Kunsill Ewropew fit-12 ta' Diċembru 2003,

– wara li kkunsidra l-Istrateġija ta' l-UE kontra l-proliferazzjoni ta' l-Armi tal-Qerda tal-Massa, li kienet adottata mill-Kunsill Ewropew fit-12 ta' Diċembru 2003,

– wara li kkunsidra r-riżoluzzjoni tal-Kunsill tat-22 ta' Mejju 2007 dwar il-Politika Spazjali Ewropea,

– wara li kkunsidra t-Trattat dwar it-Tħaddim ta' l-Unjoni Ewropea (it-TFEU) u t-Trattat dwar l-Unjoni Ewropea (it-TEU), kif emendati bit-Trattat ta' Liżbona, u d-dispożizzjonijiet rilevanti tagħhom dwar il-politika spazjali Ewropea (l-Artikolu 189 tat-TFEU), il-koperazzjoni strutturata permanenti dwar kwistjonijiet ta' sigurtà u ta' difiża (l-Artikoli 42(6) u 46 tat-TEU u l-protokoll relatat) u l-koperazzjoni msaħħa fil-qasam ċivili (Parti Sitta, Titolu III), kif ukoll il-klawsola ta' solidarjetà (l-Artikolu 222 tat-TFEU) u d-dispożizzjonijiet għall-assistenza reċiproka fil-każ ta' aggressjoni armata kontra xi Stat Membru jew xi Stati Membri (l-Artikolu 42(7) tat-TEU);

– wara li kkunsidra r-Riżoluzzjoni tiegħu tad-29 ta' Jannar 2004 dwar il-pjan ta' azzjoni għall-implimentazzjoni tal-Politika Spazjali Ewropea

ĠU C 96 E, 21.4.2005, p.

– wara li kkunsidra r-riżoluzzjoni tiegħu ta' l-14 ta' April 2005 dwar l-Istrateġija ta' Sigurtà Ewropea

ĠU C 33 E, 9.2.2006, p.

– wara li kkunsidra t-Trattat ta' l-1967 dwar il-Prinċipji li jirregolaw l-Attivitajiet ta' l-Istati fl-Esplorazzjoni u fl-Użu ta' l-Ispazju, fosthom tal-Qamar u Korpi ċelesti oħra ("it-Trattat dwar l-Ispazju"),

– wara li kkunsidra l-koperazzjoni bejn l-UE u r-Russja dwar il-politika spazjali bil-ħolqien fl-2006 tad-Djalogu Tripartitiku dwar l-Ispazju bejn il-Kummissjoni Ewropea, l-Aġenzija Spazjali Ewropea u r-Roscosmos (l-Aġenzija Spazjali Russa),

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Barranin u l-opinjoni tal-Kumitat għall-Industrija, r-Riċerka u l-Enerġija ( A6-0250/2008 ),

A . billi l-ħelsien minn theddid mill-ispazju u l-aċċess sostenibbli u sikur ta' l-ispazju, kif ukoll l-użu tiegħu, għandhom ikunu l-prinċipji li jmexxu l-Politika Spazjali Ewropea,

B. billi Politika Spazjali Ewropea awtonoma hija ħtieġa strateġika biex l-Unjoni Ewropea tilqa' għall-isfidi politiċi u ta' sigurtà varji li kull ma tmur qiegħda tħabbat wiċċha magħhom,

C. billi n-nuqqas ta' strateġija komuni dwar il-politika spazjali bejn l-Istati Membri ta' l-UE jfisser programmi li jiġu jqumu wisq,

D. billi l-operazzjonijiet b'ġestjoni ta' kriżi fil-qafas tal-Politika ta' Sigurtà u ta' Difiża Ewropea jbatu minn nuqqas ta' interoperabilità bejn l-assi spazjali mħaddma mill-Istati Membri ta' l-UE,

E. billi l-Unjoni Ewropea m'għandhiex struttura sħiħa Ewropea għall-ispazju għal skopijiet ta' sigurtà u ta' difiża,

F. billi l-iżvilupp ta' ġenerazzjoni ġdida ta' launchers jieħu madwar 15-il sena u l-ħajja ta' dawk attwali trid tiġi sostitwita sa 20 sena oħra,

G. billi l-iżvilupp ta' l-assi spazjali mill-Istati Uniti, ir-Russja, il-Ġappun u minn stati oħra li għadhom kemm bdew jivvjaġġaw fl-ispazju, bħaċ-Ċina, l-Indja, il-Korea t'Isfel, it-Tajwan, il-Brażil, l-Iżrael, l-Iran, il-Malasja, il-Pakistan, l-Afrika t'Isfel u t-Turkija, huwa miexi 'l quddiem b'pass mgħaġġel,

H. billi l-Presidenza Franċiża ta' l-Unjoni Ewropea fit-tieni semestru ta' l-2008 se ġġib 'il quddiem il-Politika Spazjali Ewropea bħala waħda mill-prijoritajiet tagħha,

I. billi wieħed mill-elementi ewlenin ta' arkitettura spazjali, meta mqabbla man-nefqa, u għall-kisba ta' flotta sostenibbli ta' assi spazjali huwa s-servisjar fl-orbita, permezz ta' mezzi in situ,

Kunsiderazzjonijiet ġenerali

Jinnota l-importanza tad-dimensjoni spazjali għas-sigurtà ta' l-Unjoni Ewropea u l-bżonn ta' strateġija komuni meħtieġa biex tiddefendi l-interessi Ewropej fl-ispazju;

Jenfasizza l-ħtieġa ta' l-assi spazjali sabiex l-attivitajiet politiċi u diplomatiċi ta' l-Unjoni Ewropea jkunu bbażati fuq informazzjoni indipendenti, affidabbli u sħiħa b'appoġġ għall-politiki tagħha ta' prevenzjoni ta' kunflitti, għall-operazzjonijiet tagħha b'ġestjoni ta' kriżi u għas-siġurtà dinjija, l-aktar il-monitoraġġ tal-proliferazzjoni ta' l-armi tal-qerda tal-massa u l-mezzi ta' trasportazzjoni tagħhom u l-verifika ta' trattati internazzjonali, il-kuntrabandu tranżnazzjonali ta' l-armamenti ħfief u ta' l-armi żgħar, il-ħarsien ta' l-infrastruttura kruċjali u tal-fruntieri ta' l-Unjoni Ewropea, kif ukoll il-protezzjoni ċivili fil-każ ta' diżastri u kriżijiet naturali u kkawżati mill-bniedem;

Jilqa' b'sodisfazzjon l-adozzjoni tal-Politika Spazjali Ewropea mill-"Kunsill Spazjali" kif proposta minn komunikazzjoni konġunta ppreżentata mill-Kummissjoni u mill-Aġenzija Spazjali Ewropea, l-aktar il-kapitlu dwar is-sigurtà u d-difiża, filwaqt li jiddeplora n-nuqqas ta' kwalunkwe referenza għat-theddida li l-ispazju jista' jimtela bl-armamenti fi ħdan il-"kwistjonijiet ewlenin li għandhom jitqiesu fl-iżvilupp ta' strateġija għar-relazzjonijiet internazzjonali" (kif imsemmi fl-Anness 3 tar-Riżoluzzjoni tal-Kunsill 2007/C 136/01 tal-21 ta' mejju 2007)

ĠU C 136, 20.6.2007, p.

1. ; jirrakkomanda, għalhekk, li l-Istrateġija riveduta Ewropea tas-Sigurtà għandha tqis din il-politika kif xieraq, u huwa tal-fehma li l-kwistjonijiet dwar l-ispazju għandhom jiġu riflessi fil-White Paper li possibilment se ssir dwar il-Politika tas-Sigurtà u tad-Difiża ;

Japprova l-inklużjoni ta' bażi legali għall-Politika Spazjali Ewropea fit-Trattat ta' Liżbona; jilqa' b'sodisfazzjon l-opportunità li ngħatat lilu u lill-Kunsill biex jistabbilixxu, skond il-proċedura leġiżlattiva ordinarja, il-miżuri biex jiġi msawwar Programm Spazjali Ewropew; Jistieden lill-Kummissjoni biex tissottometti lilu u lill-Kunsill proposta xierqa għal miżuri bħal dawn, flimkien ma' Komunikazzjoni dwar l-istabbiliment ta' relazzjonijiet xierqa ma' l-Aġenzija Spazjali Ewropea; jilqa' b'sodisfazzjon ukoll il-possibilitajiet ta' koperazzjoni strutturata permanenti fi kwistjonijiet ta' sigurtà u ta' difiża u ta' koperazzjoni msaħħa fil-qasam ċivili;

Jinkoraġġixxi lill-Istati Membri ta' l-Unjoni Ewropea, lill-Aġenzija Spazjali Ewropea u lil kull min għandu interess biex jużaw aktar u aħjar is-sistemi spazjali nazzjonali u multinazzjonali u biex iħeġġu l-komplementarjetà reċiproka tagħhom; jinnota f'dan ir-rigward li l-kapaċitajiet komuni huma meħtieġa għall-ESDP mill-inqas fl-oqsma li ġejjin: it-telekomunikazzjonijiet, l-immaniġġjar ta' l-informazzjoni, l-osservazzjoni u n-navigazzjoni; jirrakkomanda l-qsim u l-iskambju ta' din l-informazzjoni skond il-linja tal-kunċett ta' l-UE dwar l-Istruttura Ċentrika tan-Netwerks ta' l-Operat;

Japprova l-isforzi ta' l-Akkademja Internazzjonali ta' l-Astronawtiċi u l-Assoċjazzjoni Internazzjonali għall-Avvanz tas-Sigurtà ta' l-Ispazju biex jippromwovu r-remedjazzjoni, il-ftehim u l-miżuri rigward l-iskart fl-ispazju;

Evalwazzjoni awtonoma tat-theddid

Jistieden lill-Istati Membri biex jiġbru flimkien u jiskambjaw it-tagħrif ġeospazjali meħtieġ għall-evalwazzjoni awtonoma tat-theddid għall-UE;

Osservazzjoni u tkixxif dwar id-Dinja

Iħeġġeġ biex iċ-Ċentru tas-Satelliti ta' l-Unjoni Ewropea (l-EUSC) ikompli jiġi żviluppat biex isir użu sħiħ mill-potenzjal tiegħu; barra minn hekk, jirrakkomanda li jkunu konklużi b'urġenza l-ftehimiet bejn l-EUSC u l-Istati Membri ta' l-UE biex kull immaġni disponibbli tgħaddi għand l-operat ta' l-ESDP u l-kmandanti tal-forza, filwaqt li tkun żgurata l-komplementarjetà mal-kapaċitajiet ta' osservazzjoni tal-Monitoraġġ Globali ta' l-Ambjent u s-Sigurtà (il-GMES) u ma' l-informazzjoni marbuta mas-siġurtà; f'dan ir-rigward, jilqa' b'sodisfazzjon il-proġett ta' l-Istazzjon ta' l-Esplojtazzjoni ta' l-Immaġni Tattika, li jitmexxa b'mod konġunt mill-Aġenzija tad-Difiża Ewropea (l-EDA) u l-EUSC;

Iħeġġeġ lill-Istati Membri ta' l-UE li għandhom aċċess għal tipi varji ta' radar, satelliti għall-osservazzjoni ottika u tat-temp u sistemi ta' tkixxif (Helios, SAR-Lupe, TerraSAR-X, Rapid Eye, Cosmo-Skymed, Pleiades) biex jagħmluhom kompatibbli; jilqa' b'sodisfazzjon il-ftehimiet bilaterali u multilaterali bejn il-pajjiżi l-kbar ta' l-UE (bħal SPOT, ORFEO, il-qafas ta' koperazzjoni Helios, il-ftehima ta' Schwerin u, fil-ġejjieni, il-MUSIS); jirrakkomanda li s-sistema MUSIS tiddaħħal f'qafas Ewropew u tiġi ffinanzjata mill-baġit ta' l-UE;

Jisħaq dwar l-importanza tal-GMES għall-politika barranija kif ukoll għall-politika ta' sigurtà u ta' difiża ta' l-Unjoni Ewropea; iħeġġeġ biex tinħoloq linja baġitarja operattiva li tiżgura li s-servizzi tal-GMES ikunu sostenibbli skond il-ħtiġijiet ta' min jużahom;

Navigazzjoni – Pożizzjoni – Kejl ta' żmien

Jenfasizza l-ħtieġa tal-Galileo għall-operazzjonijiet awtonomi ta' l-ESDP, għall-Politika Barranija u ta' Sigurtà Komuni (is-CFSP) u għas-sigurtà ta' l-Ewropa nnifisha u għall-awtonomija strateġika ta' l-Unjoni; jinnota li, b'mod partikulari, is-servizz tal-Galileo, regolat b'mod pubbliku, huwa vitali fil-qasam tan-navigazzjoni, tal-pożizzjoni u tal-kejl taż-żmien, mhux l-anqas sabiex ikunu evitati riskji bla bżonn;

Jinnota l-ftehim waqt l-ewwel qari bejn il-Parlament u l-Kunsill dwar il-proposta għal regolament dwar l-implimentazzjoni ulterjuri tal-programmi Ewropej ta' radjunavigazzjoni bis-satellita (EGNOS u Galileo) li jistabbilixxi li Komunità hija s-sid tas-sistema u li l-fażi ta' preparazzjoni tagħha hija ffinanzjata kollha kemm hi mill-baġit tal-Komunità;

Jiġbed l-attenzjoni għall-pożizzjoni tiegħu adottata fit-23 t'April 2008, b'mod partikulari għall-fatt li l-programmi EGNOS u Galileo għandhom jitqiesu bħala waħda mill-kisbiet tal-Programm Spazjali Ewropew futur, u għat-tmexxija tal-programmi, flimkien mal-Panel Interistituzzjonali Galileo, li jista' jservi ta' mudell fl-iżvilupp ta' Politika Spazjali Ewropea

Telekomunikazzjoni

Jisħaq fuq il-ħtieġa ta' komunikazzjoni sikura bbażata fuq is-satelliti għall-operat ta' l-ESDP (Staff Militari ta' l-UE, Kwartieri Ġenerali ta' l-UE, kwartieri ġenerali skjerabbli) u għall-iskjerament ta' l-Istati Membri ta' l-UE man-NU, man-NATO u ma' organizzazzjonijiet bħal dawn;

Jitlob biex is-sistemi attwali u futuri ta' telekomunikazzjoni bis-satellita li huma disponibbli fil-pajjiżi ta' l-Unjoni Ewropea (bħal Skynet, Syracuse, SICRAL, SATCOMBw, Spainsat) ikunu interoperabbli b'mod reċiproku sabiex tonqos l-ispiża;

Jagħti l-appoġġ tiegħu għall-iżvilupp koperattiv ta' Radju Definit b'Softwer (SDR) mill-Kummissjoni u mill-Aġenzija tad-Difiża Ewropea; jinnota li l-SDR se jagħti sehmu biex ikun hemm interoperabilità aħjar min-naħa tas-segment ta' l-art tas-sistemi ta' telekomunikazzjoni;

Jirrakkomanda li jiġu ffrankati riżorsi permezz ta' l-użu ta' infrastruttura fuq l-art li tkun il-bażi ta' sistemi ta' telekomunikazzjoni nazzjonali differenti;

Sorveljanza spazjali

Jagħti l-appoġġ tiegħu għall-ħolqien ta' sistema ta' sorveljanza spazjali Ewropea li twassal għall-għarfien tas-sitwazzjoni fl-ispazju (li tinkludi, pereżempju, il-GRAVES u t-TIRA) biex ikun hemm monitoraġġ ta' l-infrastruttura spazjali, tal-fdal spazjali u, forsi, ta' xi periklu ieħor;

Sistemi ta' satelliti ta' twissija bikrija kontra missili ballistiċi

Jiddeplora l-fatt li l-Istati Membri ta' l-UE m'għandhomx aċċess għal informazzjoni immedjata dwar it-tfigħ ta' missili ballistiċi madwar id-dinja; jesprimi l-appoġġ tiegħu, għalhekk, għal proġetti li jwasslu għal twissija bikrija bis-satelliti kontra t-tfigħ ta' missili ballistiċi (bħall-iSpirale ta' Franza); barra minn hekk, jitlob li l-informazzjoni akkwistata permezz ta' dawn is-sistemi futuri tkun disponibbli għall-Istati Membri kollha ta' l-Unjoni Ewropea sabiex il-popolazzjoni tagħhom tkun protetta u biex jiġu appoġġjati kontromiżuri, kif ukoll biex isservi għall-verifika ta' qbil mat-Trattat tan-Non-proliferazzjoni Nukleari, u għall-iskopijiet ta' l-operazzjonijiet ESDP u s-salvagwardja ta' l-interessi tas-sigurtà ta' l-Ewropa;

Informazzjoni elettronika (Signal intelligence)

Jagħti l-appoġġ tiegħu għall-iskambju ta' informazzjoni elettronika (bħas-sistema Franċiża "Essaim" u informazzjoni rigward il-komunikazzjonijiet) fil-livell Ewropew;

Aċċess awtonomu għall-ispazju u għall-ambjent internazzjonali

Jagħti l-appoġġ tiegħu għal aċċess għall-ispazju li jkun sikur, indipendenti u sostenibbli għall-Unjoni Ewropea bħala waħda mill-kundizzjonijiet ewlenin għall-azzjoni awtonoma tagħha;

Jirrakkomanda li s-satelliti Ewropej mhux kummerċjali jintefgħu fl-orbita permezz ta' launchers Ewropej preferibbilment mit-territorju ta' l-Unjoni Ewropea, filwaqt li jitqiesu l-aspetti tas-sigurtà tal-provvista u tal-ħarsien tal-Bażi Teknoloġika u Industrijali tad-Difiża Ewropea;

Jinnota li huwa neċessarju li jiżdied l-isforz għall-iżvilupp ta' Ariane 5 msaħħa li tkun disponibbli qabel l-2015;

Jirrakkomanda li mill-aktar fis għandu jingħata bidu għal investiment strateġiku għat-tul f'launchers Ewropej ġodda, bi wieħed iħaħħaq mal-kompetizzjoni dinjija li qiegħda dejjem tikber; jitlob għal aktar dixxiplina f'dan il-proġett f'termini ta' baġit u ta' perjodu ta' skadenza;

25.Jirrakkomanda li l-vetturi spazjali jiġu sservisjati waqt li qegħdin fl-orbita, bħala mezz ta' appoġġ biex jissaħħu r-reżistenza, il-persistenza, id-disponibilità u l-effiċjenza operattiva ta' l-assi spazjali operattivi u, fl-istess waqt, biex jitnaqqsu l-iskjerament ta' l-assi u l-ispejjeż tal-manutenzjoni;

Jinkuraġġixxi koperazzjoni b'saħħitha bejn il-pilastri għall-ispazju u għas-sigurtà, li tinvolvi l-partijiet kollha rilevanti (i.e. il- Kummissjoni, il-Kunsill, l-Aġenzija tad-Difiża Ewropea u ċ-Ċentru tas-Satelliti ta' l-Unjoni Ewropea ) sabiex ikunu ggarantiti l-politika ta' sigurtà u s-sigurtà ta' l-informazzjoni marbuta ma' l-ESDP;

Jirrakkomanda bil-qawwa l-promozzjoni ta' aċċess indaqs għall-Istati Membri kollha ta' l-UE għall-informazzjoni dwar l-operat miġbura bl-użu ta' l-assi spazjali permezz ta' qafas imsaħħaħ ta' l-ESDP;

Jirrakkomanda li jiġu żviluppati kapaċitajiet amministrattivi u finanzjarji għall-immaniġġjar ta' attivitajiet relatati ma' l-ispazju mill-EDA;

Il-Finanzjament

Jinnota li l-baġit ta' l-UE jiddedika nefqa li tammonta għal madwar EUR 5.25 biljun fis-snin 2007-2013 għal attivitajiet komuni Ewropej ta' l-ispazju, li jirriżulta f'nefqa medja ta' EUR 750 miljun fis-sena f'dan il-perjodu;

Jitlob lill-Unjoni Ewropea biex tistabbilixxi baġit operattiv għall-assi spazjali, li jservu għall-appoġġ ta' l-ESDP u l-interessi tas-sigurtà Ewropea;

Hu allarmat mill-fatt li n-nuqqas ta' koordinazzjoni bejn l-Istati Membri jwassal għal skarsezza ta' riżorsi minħabba duplikazzjoni bla bżonn ta' l-attivitajiet; jagħti, għalhekk, l-appoġġ tiegħu għall-idea tat-tnedija ta' programmi konġunti bejn l-Istati Membri, li twassal biex jiġu ffrankati l-ispejjeż maż-żmien;

Barra minn hekk, jinnota li l-ispiża għan-nuqqas ta' strateġija Ewropea komuni għall-kisba, il-manutenzjoni u t-tħaddim ta' l-assi spazjali hija stmata li tammonta għal mijiet ta' miljuni ta' ewro;

Jinnota li, kif uriet l-esperjenza, proġetti komuni fuq skala kbira ma jistgħux jiġu mmaniġġjati kif xieraq meta jkunu involuti 27 awtorità nazzjonali tal-baġit differenti li japplikaw il-prinċipju ta' "qligħ ġust"; jirrakkomanda, għalhekk, li dawn il-proġetti u programmi jiġu ffinanzjati mill-baġit ta' l-UE;

Jinnota li l-istimi minn kompetenzi disponibbli jissuġġerixxu li l-livell ta' investiment meħtieġ għall-ħtiġijiet tas-sigurtà u d-difiża Ewropea rigward it-telekomunikazzjonijiet bis-satellita, u l-ispiża proprja ta' l-Unjoni Ewropea għall-osservazzjoni u l-ġbir ta' informazzjoni dwar id-Dinja, fosthom l-informazzjoni elettronika, għandhom jiżdiedu sabiex jissodisfaw il-ħtiġijiet u l-ambizzjonijiet ta' politika spazjali komprensiva ;

Hu tal-fehma li l-Unjoni Ewropea, l-Aġenzija Spazjali Ewropea, l-Aġenzija tad-Difiża Ewropea u l-Istati Membri tagħhom għandhom jagħmlu tajjeb għall-finanzjament affidabbli u xieraq ta' l-attivitajiet spazjali maħsuba u għar-riċerka marbuta magħhom; jagħti importanza kbira lill-finanzjament mill-baġit ta' l-UE, bħal fil-każ tal-proġett Galileo;

Ħarsien ta' l-infrastruttura spazjali

Jenfasizza l-vulnerabilità ta' l-assi spazjali strateġiċi kif ukoll ta' l-infrastruttura li tippermetti l-aċċess għall-ispazju, bħal launchers u portijiet spazjali; għalhekk jisħaq fuq il-ħtieġa li dawn ikunu mħarsa b'mod xieraq b'difiża b'missili ta' medda medja mill-art, b'ajruplani u b'sistemi ta' sorveljanza mill-ispazju; barra minn hekk, jagħti l-appoġġ tiegħu biex is-sħab internazzjonali jaqsmu l-informazzjoni bejniethom fil-każ li s-satelliti jsiru inoperabbli minħabba l-azzjoni ta' l-għadu;

Jitlob biex għall-ġejjieni tonqos il-vulnerabilità tas-sistemi tas-satelliti Ewropej permezz ta' sistemi kontra l-iġġammjar, sistemi ta' ħarsien, isservisjar fl-orbita, u strutturi b'kostellazzjonijiet ta' orbita għolja u multiorbitali;

Jenfasizza li l-miżuri ta' ħarsien għandhom jikkonformaw għal kollox ma' l-istandards internazzjonali dwar l-użu paċifiku ta' l-ispazju u mal-miżuri għat-trasparenza u għat-tisħiħ tal-fiduċja miftiehma b'mod reċiproku (TCBMs); jitlob lill-Istati Membri ta' l-UE biex jesploraw il-possibilità li jiżviluppaw regoli li jorbtu legalment jew politikament għall-operaturi ta' l-ispazju, flimkien ma' sistema ta' mmaniġġjar tat-traffiku spazjali;

Jenfasizza li, minħabba din il-vulnerabilità, il-komunikazzjoni avvanzata m'għandha qatt issir totalment dipendenti fuq it-teknoloġiji bbażati fuq l-ispazju;

Reġim legali internazzjonali għall-użu ta' l-ispazju

Itenni l-importanza tal-prinċipju ta' l-użu ta' l-ispazju għal skopijiet paċifiċi kif imfisser fit-Trattat dwar l-Ispazju ta' l-1967; huwa għalhekk imħasseb li fil-ġejjieni l-ispazju jista' jimtela bl-armamenti;

Jinsisti li taħt l-ebda ċirkostanzi l-politika Ewropea ta' l-ispazju m'għandha tikkontribwixxi sabiex l-ispazju jiġi mmilitarizzat u jimtela bl-armi;

Jitlob biex ir-reġim legali internazzjonali jissaħħaħ sabiex jirregola u jħares l-użu ta' l-ispazju għal għanijiet mhux aggressivi u għat-tisħiħ tat-TCBMs, fil-qafas ta' l-abbozz tal-linji gwida dwar il-mitigazzjoni tal-fdal spazjali tal-Kumitat tan-NU dwar l-Użu Paċifiku ta' l-Ispazju (COPUOS), b'konsistenza ma' dawk tal-Kumitat ta' l-Aġenziji għall-Koordinazzjoni tal-Fdal Spazjali, kif ukoll l-iżvilupp min-naħa tal-Konferenza tan-NU dwar id-Diżarm (CD) ta' ftehima multilaterali dwar il-prevenzjoni tal-Ġirja għall-Armamenti fl-Ispazju (PAROS); barra minn hekk, jitlob lill-Presidenza ta' l-UE biex tirrappreżenta lill-UE b'mod proattiv fil-COPUOS; jitlob lill-istituzzjonijiet ta' l-UE sabiex jippromwovu konferenza biex jirrevedu t-Trattat ta' l-Ispazju, bil-għan li jsaħħuħ u jwessgħu l-ambitu tiegħu biex jipprojbixxu l-armamenti kollha fl-ispazju;

Jistieden lill-protagonisti internazzjonali kollha biex ma jużawx tagħmir offensiv fl-ispazju; jesprimi t-tħassib partikulari tiegħu dwar l-użu ta' forza qerrieda kontra s-satelliti, bħas-sistema kontra s-satelliti ttestjata miċ-Ċiniżi f'Jannar 2007 u l-konsegwenzi taż-żieda qawwija fl-iskart għas-sigurtà spazjali; jirrakkomanda, għalhekk, li jkunu adottati strumenti internazzjonali li jorbtu b'mod legali u li jiffukaw fuq il-projbizzjoni ta' l-użu ta' l-armamenti kontra l-assi spazjali u tat-tqegħid ta' armamenti fl-ispazju;

Jistieden lill-utenti kollha ta' l-ispazju biex jirreġistraw is-satelliti tagħhom, fosthom dawk militari, permezz ta' miżura għas-sigurtà spazjali li ssaħħaħ il-fiduċja u tħeġġeġ it-trasparenza; jagħti l-appoġġ tiegħu biex il-Kunsill ikompli jinsisti għal Kodiċi ta' Kondotta komprensiv ta' l-UE dwar l-Oġġetti Spazjali; jitlob li dan il-Kodiċi jsir strument li jorbot legalment;

Iħeġġeġ lin-Nazzjonijiet Uniti u lill-Unjoni Ewropea biex jagħtu sehem attiv fit-tnaqqis tal-fdal spazjali li jista' jkun ta' ħsara għas-satelliti, kif ukoll għall-ħarsien minnu;

Koperazzjoni transatlantika għall-politika spazjali u d-difiża kontra l-missili

Jitlob l-UE u n-NATO bil-ħeġġa biex iniedu djalogu strateġiku dwar il-politika spazjali u d-difiża kontra l-missili, filwaqt li jżommu quddiem għajnejhom l-imperattiv legali li tiġi evitata kwalunkwe azzjoni li tista' tkun inkompatibbli mal-prinċipju ta' l-użu paċifiku ta' l-ispazju, l-aktar dwar il-komplementarjetà u l-interoperabilità tas-sistemi ta' komunikazzjoni bis-satellita, is-sorveljanza spazjali u t-twissija bikrija kontra l-missili ballistiċi, kif ukoll il-ħarsien tal-forzi Ewropej b'sistema ta' difiża b'missili ta' medda medja ('theatre missile defence system").

Jistieden lill-Unjoni Ewropea u lill-Istati Uniti ta' l-Amerika biex jieħdu sehem fi djalogu strateġiku dwar l-użu ta' l-assi spazjali u biex ikunu minn ta' quddiem, fuq livell globali, fi ħdan in-NU u barra minnhom, li jiżguraw li l-ispazju jiġi ppreservat għal politiki paċifiċi biss;

Koperazzjoni internazzjonali oħra

Jilqa' b'sodisfazzjon il-koperazzjoni msaħħa bejn l-Unjoni Ewropea u l-Federazzjoni Russa fil-qafas tad-Djalogu Tripartitiku dwar l-Ispazju stabbilit fl-2006 bejn il-Kummissjoni Ewropea, l-Aġenzija Spazjali Ewropea u r-Roscosmos (l-Aġenzija Spazjali Russa) li tinkludi l-applikazzjonijiet spazjali (in-navigazzjoni tas-satelliti, l-osservazzjoni tad-Dinja u l-komunikazzjoni bis-satelliti) kif ukoll l-aċċess għall-ispazju (launchers u sistemi oħra ta' trasport spazjali);

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Aġenzija Spazjali Ewropea, lill-parlamenti ta' l-Istati Membri u lis-Segretarji Ġenerali tan-Nazzjonijiet Uniti, ta' l-Organizzazzjoni tat-Trattat ta' l-Atlantiku tat-Tramuntana u ta' l-Organizzazzjoni għas-Siġurtà u l-Koperazzjoni fl-Ewropa.

Daħla

L- Istrateġija għas-Sigurtà Ewropea ta' l-2003 tħaddan idea wiesgħa tas-sigurtà.

Fost l-għanijiet li joħorġu minn din l-istrateġija hemm il-ħidma għaż-żamma tal-paċi, il-ħarsien ta' l-infrastruttura kruċjali u tal-fruntieri ta' barra komuni ta' l-Unjoni, it-trażżin tal-proliferazzjoni u l-verifika tat-trattati.

Il-kapaċità biex jintlaqgħu dawn l-isfidi tiddependi, u kull ma tmur se tkompli tiddependi, mid- disponibilità tas-sistemi tas-satelliti .

Sabiex jonqsu d-differenzi attwali fil-kapaċità f'dan il-qasam, ir-rapporteur qiegħed jipproponi li jkun hemm koperazzjoni aktar mill-qrib fl-iżvilupp ta' sistemi komuni Ewropej fil-qasam tat-teknoloġija spazjali.

Politika Spazjali Ewropea

Ir-rapport jilqa' b'sodisfazzjon l-adozzjoni mill-Kunsill ta' l-UE tal- Politika Spazjali Ewropea (l-ESP) kif proposta minn komunikazzjoni konġunta tal-Kummissjoni Ewropea u l-Aġenzija Spazjali Ewropea (l-ESA), l-aktar il-kapitlu dwar is-sigurtà u d-difiża.

Il-Kunsill huwa mistieden biex jagħmel referenza għall-ESP f' White Paper li timplimenta l-Istrateġija tas-Sigurtà Ewropea .

Barra minn hekk, it- Trattat ta' Liżbona jistabbilixxi bażi legali għall-Politika Spazjali Ewropea kif ukoll il-possibilitajiet ta' koperazzjoni strutturata permanenti dwar kwistjonijiet ta' sigurtà u ta' difiża u koperazzjoni msaħħa fil-qasam ċivili.

Sistemi tas-satelliti

Is-sistemi tas-satelliti fil-qasam ta' l-osservazzjoni u t-tkixxif dwar id-Dinja, tat-telekomunikazzjonijiet, tan-navigazzjoni, tal-pożizzjoni u tal-kejl taż-żmien huma "l-għajnejn u l-widnejn" ta' min ikun fil-pussess tagħhom.

Jistgħu jkunu ta' karattru militari jew ċivili.

Għalhekk huwa kruċjali għall-pajjiżi ta' l-UE li jkollhom aċċess għall-informazzjoni miksuba minn sistemi bħal dawn , sabiex min jieħu d-deċiżjonijiet fil-qasam ta' l-ESDP u tas-CFSP jkollu l-informazzjoni xierqa.

Billi huwa rikonoxxut b'mod ġenerali li l-assi spazjali huma ta' ħtieġa għall-operazzjonijiet b'ġestjoni ta' kriżi min-naħa ta' l-UE u dan jista' jkun ta' vantaġġ importanti għall-monitoraġġ tal-proliferazzjoni u l-verifika tat-trattati internazzjonali, l-Istati Membri ta' l-UE, l-ESA u kull min hu interessat għandhom għalhekk ikunu mħeġġa biex jisfruttaw bl-aħjar mod is-sistemi spazjali nazzjonali u multinazzjonali attwali u biex ikattru l-komplementarjetà reċiproka tagħhom.

Dawn il-kapaċitajiet jistgħu, madankollu, isiru l-punt debboli jekk jaqgħu fil-mira ta' protagonisti ostili statali jew mhux statali jew jekk sempliċement jaħbtu ma' xi fdal spazjali.

Għalhekk, huwa rakkomandat li tinbena sistema ta' sorveljanza spazjali biex tkun tista' tħares aħjar is-satelliti Ewropej.

L- osservazzjoni tad-Dinja tkun tista' toffri sorveljanza permanenti u fuq firxa wiesgħa għal monitoraġġ kostanti u aġġornat tas-sitwazzjoni u biex isiru mapep ta' l-art.

Is-satelliti tat- telekomunikazzjoni (Satcom) sikwit ikunu l-uniku mezz aċċessibbli biex tkun stabbilita "katina ta' l-informazzjoni" li taħdem tajjeb.

Jistgħu jintużaw biex tkun trażmessa informazzjoni miġbura mill-bogħod għal kwartieri ġenerali mbiegħda kif ukoll biex tintbagħat informazzjoni fuq l-art lil unitajiet differenti.

Jistgħu jiġu kkunsidrati aktar regolazzjoni u standardizzazzjoni fil-livell Ewropew fl-oqsma tar-riċerka, ta' l-iżvilupp tekniku u tal-produzzjoni kemm fl-osservazzjoni tad-Dinja kif ukoll fis-Satcom.

B'hekk ikunu evitati duplikazzjonijiet li jwasslu għal telf ta' flus , u tista' ssir ekonomija wiesgħa u jkunu ffrankati l-flus .

Barra minn hekk, l-operat ta' l-ESDP jista' jibbenefika mil- livell ogħla ta' interoperabilità bejn l-assi spazjali mħaddma mill-Istati Membri ta' l-UE.

L-Istati Membri ta' l-UE żviluppaw bosta sistemi spazjali biex jaqdu l-ħtiġijiet tagħhom ta' sigurtà fuq bażi nazzjonali.

Madankollu, is-sikkatura baġitarja u l-ħtieġa għall-interoperabilità jindikaw li għandu jkun hemm strateġija Ewropea li tkun aktar integrata .

Franza qiegħda turi t-triq f'din l-evoluzzjoni permezz ta' l-iżvilupp ta' ftehimiet ta' qafas bilaterali jew multilaterali ma' Stati Membri oħra ta' l-UE (il-Ġermanja, l-Italja, ir-Renju Unit u Spanja).

Osservazzjoni u tkixxif dwar id-Dinja

Bosta pajjiżi żviluppaw jew qegħdin jiżviluppaw is-sistemi tagħhom ta' l- osservazzjoni tad-Dinja (l-EO): Franza (mill-1986 bi SPOT 1 sa Helios B u Pleiades), l-Italja (Cosmo-Skymed), il-Ġermanja (SAR-Lupe), Spanja (SEOSAT, fil-qafas tal-proġett Ewropew GMES), l-Iżvezja (il-proġett SVEA, li għadu jistenna l-awtorizzazzjoni tal-Forzi Armati), il-Gran Brittanja (Topsat).

Xi wħud minnhom kienu maħsuba għal użu doppju u oħrajn biex jintużaw minn aktar minn pajjiż wieħed.

L-Istati Membri ta' l-UE li għandhom il-ġestjoni ta' tipi varji ta' radar, ta' satelliti ottiċi u ta' oħrajn għall-osservazzjoni tat-temp kif ukoll ta' sistemi ta' tkixxif għandhom jaħsbu għall-kompatibilità tagħhom.

Il- ftehimiet bilaterali u multilaterali bejn il-pajjiżi l-kbar ta' l-UE għalhekk għandu jkollhom appoġġ qawwi bħala mezz biex ikunu ffrankati l-flus ta' min iħallas it-taxxi.

Franza u l-Italja ffirmaw il-"Ftehima ta' Turin", ibbażata fuq l-għaqda taż-żewġ kapaċitajiet rispettivi (l-osservazzjoni ottika u dik bir-radar - ORFEO)

ORFEO - Osservazzjoni Ottika u bir-Radar tad-Dinja b'mod Federat, ftehima bejn Franza u l-Italja li tinkludi Cosmo-Skymed u Pleiades , biex tintegra l-programmi reċiproċi tagħhom.

Għall-istess raġuni, Franza u l-Ġermanja wkoll iffirmaw ftehima bilaterali dwar l-iskambju ta' kapaċitajiet bejn SAR-Lupe u Helios II fl-2002 (il-Ftehima ta' Schwerin).

Il-Parlament Ewropew jista' jagħti l- appoġġ tiegħu għall-ħolqien ta' sistema ta' tkixxif "Ewropeizzata", bħall-MUSIS ippjanata għall-ġejjieni

MUSIS - Sistema Spazjali Multinazzjonali ta' Immaġni għas-Sorveljanza, għat-Tkixxif u għall-Osservazzjoni (ibbażata fuq id-dokument BOC - Besoin Opérationnel Commun) .

Rigward il-kapaċitajiet ta' l-Unjoni Ewropea fil-qasam ta' l-EO, iċ- Ċentru tas-Satelliti ta' l-UE (l-EUSC), ibbażat f'Torrejon (Spanja), jipprovdi analiżi ta' l-immaġni sintetika għas-sigurtà b'appoġġ għall-operat ta' l-ESDP, bl-użu ta' sorsi miftuħa u ta' l-Istati Membri.

Sakemm ma jiġux konklużi l-ftehimiet bejn l-EUSC u l-Istati Membri dwar l-immaġni disponibbli għall-operat ta' l-ESDP, l-EUSC m'huwiex jisfrutta l-potenzjal kollu tiegħu .

Fl-aħħar nett, il- GMES (il-Monitoraġġ Globali għall-Ambjent u s-Sigurtà) huwa inizjattiva Ewropea mmexxija mill-Kummissjoni Ewropea li għandha l-għan li tipprovdi servizzi għas-sigurtà ċivili fid-dimensjoni ambjentali u umanitarja, imma wkoll li tagħti kontribut għall-verifika ta' xi trattati dwar id-diżarm.

Il-GMES se jkun ibbażat fuq informazzjoni mill-osservazzjoni li tasal mis-satelliti ta' l-osservazzjoni tad-Dinja u l-informazzjoni li tasal minn fuq l-art.

Meta jkunu lesti l-ewwel servizzi fl-2008 (il-mapep, l-appoġġ għall-ġestjoni ta' l-emerġenzi u t-tbassir) il-GMES għandu jkun disponibbli b'appoġġ għall-operat ta' l-ESDP u għandha tkun stabbilita linja baġitarja operattiva fil-baġit ta' l-UE.

Barra minn hekk, l-Istati Membri ta' l-UE għandhom jiġbru u jiskambjaw l-informazzjoni ġeospazjali mhux għall-operat ta' l-ESDP biss imma wkoll għall- evalwazzjoni awtonoma tat-theddid għall-UE .

Telekomunikazzjoni

Il-komunitajiet militari u tas-sigurtà kull ma jmorru qegħdin jistrieħu fuq sistemi kummerċjali biex ikollhom medda usa' ta' frekwenzi għas-sistemi militari kumplessi.

Il-komunikazzjoni sikura hija ta' ħtieġa assoluta għall-operat kollu ta' l-ESDP jekk dan għandu jirnexxi.

L-istrutturi attwali tas-Satcom militari b'mod ewlieni jiġbru fihom żewġ livelli ta' servizzi : komunikazzjonijiet mhux imħarsa ; u trażmissjonijiet militari mħarsa b'mod strett.

Fl-Ewropa, ftit pajjiżi biss żviluppaw il-kapaċità ta' livell għoli ta' sigurtà (minħabba diffikultajiet teknoloġiċi u baġitarji) u tnejn minnhom (Franza u r-Renju Unit) huma pajjiżi nukleari.

Ir-Renju Unit juża s-sistema tiegħu Skynet, bl-aħħar verżjoni Skynet V tkun maħsuba għal użu doppju.

Il-forzi armati Franċiżi, wara li użaw il-pjattaforma tas-satelliti ċivili (Telecom-2) issa għażlu programm għall-użu militari biss (Syracuse III).

L-Italja u Spanja żviluppaw is-Satcom militari tagħhom (SICRAL u Spainsat, rispettivament).

Barra minn hekk, il-kapaċitajiet Franċiżi, Taljani u Britanniċi flimkien intgħażlu min-NATO biex ikunu l-ewwel struttura għall-komunikazzjonijiet, magħrufa bħala " Satcom Post-2000 ".

Fl-aħħar nett, fl-2009, se jitnedew żewġ satelliti militari Ġermaniżi ġodda (magħrufa bħala SatcomBw).

Ir-rapporteur tagħkom jitlob li s- sistemi attwali u futuri ta' telekomunikazzjoni bis-satellita li huma disponibbli għall-UE jkunu interoperabbli b'mod reċiproku .

B'mod ideali, il-ġenerazzjonijiet futuri tas-Satcom għandhom jitnedew u jkunu ffinanzjati b'mod aktar koperattiv milli huwa fil-każ attwali.

Barra minn hekk, għandu jingħata l-appoġġ għall-iżvilupp li għadu għaddej tar- Radju Definit b'Softwer min-naħa ta' l-Aġenzija tad-Difiża Ewropea b'koordinazzjoni mal-Kummissjoni Ewropea, li jaħseb għall-interoperabilità sħiħa tas-segment ta' l-art tas-sistemi ta' telekomunikazzjoni.

3.3 Navigazzjoni – Pożizzjoni – Kejl ta' żmien

Bl-inizjattiva konġunta bejn il-KE/l-ESA, sa l-2013 l-Ewropa se jkollha l-ġestjoni ta' Sistema ta' Satelliti għan-Navigazzjoni Globali (GNSS) ġdida, magħrufa bħala Galileo : din hija kostellazzjoni ta' 30 satellita li tipprovdi lil dawk li jkollhom ir-riċevitur xieraq bil-possibilità li jkunu jafu l-pożizzjoni tagħhom bi preċiżjoni kbira.

Ir-rapporteur jilqa' b'sodisfazzjon il-kompromess milħuq mill-UE f'Novembru 2007 u jisħaq dwar il-ħtieġa li l-Galileo jkun disponibbli bis-sħiħ għall-operat awtonomu ta' l-ESDP (l-aktar dik il-parti tas-servizz tiegħu rregolata b'mod pubbliku).

3.4 Sistemi ta' satelliti ta' twissija bikrija kontra missili ballistiċi

Il-proġetti li jwasslu għal sistemi ta' twissija bikrija kontra l-missili ballistiċi (bħall-proġett Franċiż Spirale) għandu jingħatalhom l-appoġġ .

Darba lesta, l-informazzjoni miksuba minnhom għandha tkun skambjata ma' l-Istati Membri kollha ta' l-UE fil-ġejjieni.

Informazzjoni elettronika (Signal intelligence)

L-iżvilupp u l-iskambju ta' l- informazzjoni elettronika (bħal dik Franċiża magħrufa bħala Essaim, u l-informazzjoni rigward il-komunikazzjonijiet) huma rakkomandati fil-livell Ewropew u jagħtu appoġġ lill-operat ta' l-ESDP .

Is-sorveljanza spazjali u l-ħarsien ta' l-infrastruttura spazjali

Illum, l-Ewropa tiddependi ħafna mis- sorveljanza spazjali (pereżempju, għall-ittraċċar sistematiku ta' oġġetti spazjali) permezz tar-radar u t-teleskopji ottiċi ta' l-Istati Uniti u r-Russja.

Madankollu, l-ESA u l-Kummissjoni Ewropea bdew djalogu dwar id-definizzjoni tal-possibilità tal- ħolqien ta' sistema ta' sorveljanza spazjali Ewropea li twassal għall-għarfien tas-sitwazzjoni fl-ispazju .

Is-sistemi tar-radar TIRA (Ġermaniża) u GRAVES (Franċiża) jistgħu jieħdu sehem fis-sistema.

Din l-attività hija ta' importanza kbira jekk l-UE trid li jkollha ħarsien aħjar għas-satelliti tagħha .

L-assi spazjali strateġiċi vulnerabbli kif ukoll l- infrastruttura li tippermetti l-aċċess għall-ispazju għandhom ikunu mħarsa b'mod xieraq.

Qiegħed ikun propost li s-sħab internazzjonali jaqsmu l-informazzjoni bejniethom fil-każ li s-satelliti jsiru inoperabbli minħabba l-azzjoni ta' l-għadu.

Aċċess awtonomu għall-ispazju u għall-ambjent internazzjonali

Fil-fehma tar-rapporteur, l- aċċess sikur, indipendenti u sostenibbli għall-ispazju min-naħa ta' l-UE huwa waħda mill-kundizzjonijiet ewlenin għall-azzjoni awtonoma ta' l-UE .

Għalhekk, waqt li wieħed iżomm f'moħħu l-aspetti tas-sigurtà tal-provvista u tal-ħarsien tal-Bażi Teknoloġika u Industrijali tad-Difiża Ewropea, huwa rakkomandat li s-satelliti Ewropej mhux kummerċjali jintefgħu fl-orbita permezz ta' launchers Ewropej minn territorju ta' l-UE.

Għandu jingħata bidu minnufih għal investiment strateġiku għat-tul f'launchers Ewropej ġodda.

Fil-qosor, huwa meħtieġ li l- Ariane 5 launcher jissaħħaħ permezz ta' mutur li jista' jerġa' jiġi startjat sabiex il-vantaġġ kompetittiv tiegħu jiġi ppreservat.

Għandha tinħoloq struttura spazjali Ewropea integrata fil-ġejjieni b'qafas b'saħħtu ta' koperazzjoni bejn il-pilastri, bis-sehem tal-Kummissjoni Ewropea, il-Kunsill, l-EDA, l-EUSC u l-ESA.

Għandu jkun stabbilit qafas imsaħħaħ ta' l-ESDP sabiex il-pajjiżi ż-żgħar ta' l-UE bla mezzi finanzjarji jkunu jistgħu jiffinanzjaw l-assi spazjali tagħhom u jkollhom aċċess għall-informazzjoni dwar l-operat .

Il-Finanzjament

Ir-rapporteur tagħkom jistieden lill-UE biex tagħmel tajjeb għall-iffinanzjar affidabbli u xieraq ta' l-attivitajiet spazjali maħsuba u biex tistabbilixxi baġit operattiv għas-servizzi mogħtija mill-assi spazjali b'appoġġ għall-ESDP u għall-interessi tas-sigurtà Ewropea.

In-nuqqas ta' koordinazzjoni bejn il-pajjiżi ta' l-UE iwassal għall skarsezza ta' riżorsi u għalhekk għandhom jitnedew programmi komuni mill-Istati Membri ta' l-UE biex ikunu ffrankati l-ispejjeż maż-żmien .

Li jolqtok hu li l- ispiża għan-nuqqas ta' strateġija Ewropea komuni għall-kisba, il-manutenzjoni u t-tħaddim ta' l-assi spazjali hija stmata li titla' għal mijiet ta' miljuni ta' ewro .

Il-kapaċitajiet satellitari tal-ġejjieni għal skopijiet ta' sigurtà u difiża bħall-MUSIS għandhom jiġu ffinanzjati mill-baġit ta' l-UE .

Reġim legali internazzjonali għall-użu ta' l-ispazju

Ir-rapport iqajjem tħassib dwar il-prospetti li l-ispazju jimtela bl-armamenti u jtenni l-importanza tal-prinċipju ta' l- użu ta' l-ispazju għal skopijiet paċifiċi mfisser fit-Trattat dwar l-Ispazju ta' l-1967.

Barra minn hekk, ir-reġim legali internazzjonali li jirregola u jħares l-użu mhux aggressiv ta' l-ispazju għandu jissaħħaħ, l-aktar fil-qafas ta' l-abbozz tal-linji gwida dwar il-mitigazzjoni tal-fdal spazjali tal-Kumitat tan-NU għall-Użu Paċifiku ta' l-Ispazju (COPUOS).

Dawn l-attivitajiet għandhom ikunu konsistenti ma' dawk tal-Kumitat ta' bejn l-Aġenziji għall-Koordinazzjoni tal-Fdal Spazjali, kif ukoll tal-Konferenza tan-NU dwar id-Diżarm (CD) li bħalissa qiegħda tiżviluppa ftehima multilaterali dwar il-Prevenzjoni tal-Ġirja għall-Armamenti fl-Ispazju (PAROS).

Il-Presidenza ta' l-UE għandha tirrappreżenta lill-UE b'mod proattiv fl-organi tan-NU msemmija hawn fuq.

Il-protagonisti internazzjonali kollha għandhom jibqgħu lura milli jużaw tagħmir offensiv fl-ispazju , bħat-test kontra s-satelliti li sar miċ-Ċiniżi f'Jannar ta' l-2007 li pproduċa ammont allarmanti ta' fdal spazjali.

In-NU u l-UE għandhom jagħtu sehem attiv fit-tnaqqis tal-fdal spazjali li hu ta' periklu għas-satelliti, kif ukoll fit-tħaris minnu.

Minkejja l-prattika attwali u kontra l-obbligi tagħhom, mhux l-utenti kollha ta' l-ispazju jirreġistraw is-satelliti tagħhom, fosthom il-militar .

Ir-reġistrazzjoni għandha tkun imħeġġa għax isservi bħala miżura għat-tisħiħ tal-fiduċja fis-sigurtà spazjali.

Barra minn hekk, l-insistenza tal-Kunsill għal Kodiċi ta' Kondotta komprensiv ta' l-UE dwar l-Oġġetti Spazjali tista' twassal biex ikun hemm orbiti aktar sikuri.

Koperazzjoni transatlantika u internazzjonali għall-politika spazjali

Filwaqt li l-koperazzjoni msaħħa bejn l- UE u r-Russja fil-qafas tad-Djalogu Tripartitiku dwar l-Ispazju stabbilit fl-2006 bejn il-Kummissjoni Ewropea, l-Aġenzija Spazjali Ewropea u r-Roscosmos (l-Aġenzija Spazjali Russa) intlaqgħet b'sodisfazzjon, għad fadal ħafna xi jsir fil-koperazzjoni ma' l-Istati Uniti u n-NATO .

Għalhekk, ir-rapporteur tagħkom qiegħed jistieden lill-UE u lill-Istati Uniti biex jieħdu sehem fi djalogu strateġiku dwar l-użu ta' l-assi spazjali .

L-UE u n-NATO huma mħeġġa biex iniedu djalogu simili dwar il-politika spazjali u d-difiża kontra l-missili , l-aktar dwar il-komplementarjetà u l-interoperabilità tas-sistemi ta' komunikazzjoni bis-satellita, is-sorveljanza spazjali u t-twissija bikrija kontra l-missili ballistiċi, kif ukoll il-ħarsien tal-forzi Ewropej b'sistema ta' difiża b'missili ta' medda medja.

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA

għall-Kumitat għall-Affarijiet Barranin

dwar l-ispazju u s-sigurtà

Rapporteur għal opinjoni:

SUĠĠERIMENTI

Il-Kumitat għall-Industrija, ir-Riċerka u l-Enerġija jistieden lill-Kumitat għall-Affarijiet Barranin, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

– wara li kkunsidra t-Trattat ta' Liżbona li jemenda t-Trattat dwar l-Unjoni Ewropea u Trattat li jistabbilixxi l-Komunità Ewropea li kien iffirmat f'Liżbona fit-13 ta' Diċembru 2007, li daħħal l-Artikolu ġdid 172a fit-taqsima dwar ir-Riċerka u l-Iżvilupp Teknoloġiku, u b'hekk ipprovda bażi legali għat-tfassil ta' Politika Spazjali Ewropea min-naħa ta' l-Unjoni;

Kunsiderazzjonijiet ġenerali

Jesprimi s-sodisfazzjon tiegħu rigward l-inserzjoni ta' l-Artikolu 172a dwar Politika Spazjali Ewropea fit-Trattat dwar il-Funzjonament ta' l-Unjoni Ewropea u jilqa' l-opportunità li ngħatat lilu u lill-Kunsill biex jistipulaw, skond il-proċedura leġiżlattiva ordinarja, il-miżuri meħtieġa għall-formulazzjoni ta' Programm Spazjali Ewropew;

Jistieden lill-Kummissjoni biex tressaq quddiemu u quddiem il-Kunsill proposta xierqa għal miżuri bħal dawn, flimkien ma' Komunikazzjoni rigward l-istabbiliment ta' relazzjonijiet xierqa ma' l-Aġenzija Spazjali Ewropea;

Navigazzjoni - pożizzjonament

Jinnota l-ftehim waqt l-ewwel qari bejn il-Parlament u l-Kunsill dwar il-proposta għal Regolament dwar l-implimentazzjoni ulterjuri tal-programmi Ewropej ta' radjunavigazzjoni bis-satellita (EGNOS u Galileo) li jistabbilixxi li Komunità hija s-sid tas-sistema u li l-fażi ta' preparazzjoni tagħha hija ffinanzjata kollha kemm hi mill-baġit tal-Komunità;

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


dwar il-proposta għal regolament tal-Parlament Ewropew u tal-Kunsill dwar l-emendar tar-Regolament tal-Kunsill (KE) Nru 1172/98 dwar prospetti ta' l-istatistika rigward it-trasport ta' merkanzija bit-triq, għal dak li għandu x'jaqsam mal-ħiliet ta' twettiq mogħtija lill-Kummissjoni – Aġġustament għall-proċedura regolatorja bi skrutinju

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0778 ),

– wara li kkunsidra l-Artikolu 251(2) u l-Artikolu 285(1) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0451/2008 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għat-Trasport u t-Turiżmu ( A6-0258/2008 ),

Japprova l-proposta tal-Kummissjoni kif emendata;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament – att li jemenda

Regolament (KE) Nru 1172/98

Test propost mill-Kummissjoni

(5) L-Artikolu 9 ġie emendat kif ġej:

(5) L-Artikolu 9 għandu jitħassar

(a) L-ewwel frażi tinbidel b'dan li ġej:

"Il-miżuri ta' implimentazzjoni ta' dan ir-Regolament, inklużi l-miżuri għall-aġġustament tiegħu b'riżq il-progress ekonomiku u tekniku, huma stabbiliti, sakemm dan ma jkunx jinvolvi żieda sproporzjonata ta' l-ispiża għall-Istati Membri u/jew piż fuq dawk li jirrispondu, b'konformità mal-proċeduri speċifikati fl-Artikolu 10".

(b) It-tieni u t-tielet subparagrafi li ġejjin huma miżjuda:

Il-miżuri msemmija fl-ewwel u fit-tieni daħla maħsuba jemendaw l-elementi mhux essenzjali ta' dan ir-regolament, kif ukoll billi jissumplimentawh, huma implimentati skond il-proċedura regolatorja bi skrutinju msemmija fl-Artikolu 10(3)".

Il-miżuri msemmija fit-tielet u fir-raba' daħla huma implimentati skond il-proċedura msemmija fl-Artikolu 10(2).

PROĊEDURA


dwar il-proposta għal deċiżjoni tal-Kunsill dwar l-iffirmar ta' Protokoll bejn il-Komunità Ewropea, l-Iżvizzera u Liechtenstein għall-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżaminar ta' talba għall-ażil magħmula fi Stat Membru, l-Iżvizzera jew Liechtenstein

Ewa Klamt

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, minbarra fil-każijiet imsemmija fl-Artikoli 105, 107, 161 u 300 tat-Trattat tal-KE u fl-Artikolu 7 tat-Trattat ta' l-UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari)

maġġoranza tal-voti mitfugħa sabiex jiġi approvat it-test konġunt

(Dan it-tip ta' proċedura jiddependi fuq il-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew,

– wara li kkunsidra l-proposta għal deċiżjoni tal-Kunsill ( COM(2006)0753 ),

– wara li kkunsidra l-protokoll bejn il-Komunità Ewropea, l-Iżvizzera u Liechtenstein għall-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżaminar ta' talba għall-ażil magħmula fi Stat Membru, l-Iżvizzera jew Liechtenstein

– wara li kkunsidra l-Artikoli 63(1)(a) u 300(2), l-ewwel subparagrafu, tat-Trattat KE,

– wara li kkunsidra l-Artikolu 300(3), l-ewwel subparagrafu, tat-Trattat KE, skond liema artikolu l-Kunsill ġie kkonsultat mill-Parlament ( C6-0091/2008 ),

– wara li kkunsidra l-Artikoli 51, 83(7) u 35 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6-0261/2008 ),

Japprova l-proposta għal deċiżjoni tal-Kunsill kif emendata u japprova l-iffirmar tal-protokoll;

Jirriserva d-dritt li jiddefendi l-prerogattivi tiegħu kif konferiti mit-Trattat;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill, lill-Kummissjoni, lill-gvernijiet u l-parlamenti ta' l-Istati Membri, lill-gvern u l-parlamenti tal-Konfederazzjoni Żvizzera u lill-gvern u l-parlament tal-Prinċipalitá ta' Liechtenstein.

Proposta għal deċiżjoni tal-Kunsill

Ċitazzjoni 1

Test propost mill-Kummissjoni

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 63(1)(a) tiegħu, flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63 (1)(a) tiegħu, flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu u t-tieni sub-paragrafu ta' l-Artikolu 300 (3) tiegħu,

Proposta għal deċiżjoni tal-Kunsill

Ċitazzjoni 3

Test propost mill-Kummissjoni

Wara li kkunsidra l-opinjoni tal-Parlament Ewropew,

Wara li kkunsidra l-kunsens tal-Parlament Ewropew,

Il-Protokoll tal-Ftehima ta' Dublin/Eurodac rigward il-parteċipazzjoni tad-Danimarka ma' l-Iżvizzera u Liechtenstein

L-għan ta' dan il-protokoll hu li tiġi stabbilita l-parteċipazzjoni tad-Danimarka fil-Ftehima Dublin/Eurodac fir-rigward ta' l-Iżvizzera u Liechtenstein.

B'konformità ma' l-Artikoli 1 u 2 tal-Protokoll dwar il-pożizzjoni tad-Danimarka annessi mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhux qiegħda tipparteċipa fir-Regolament ta' Dublin

Ir-Regolament tal-Kunsill (KE) Nru 343/2003 li jistabbilixxi l-kriterji u l-mekkaniżmi biex ikun determinat l-Istat Membru responsabbli biex jeżamina applikazzjoni għall-ażil depożitata f'wieħed mill-Istati Membri minn ċittadin ta' pajjiż terz. u fir-Regolament Eurodac

Regolament tal-Kunsill (KE) Nru 2725/2000 dwar it-twaqqif ta' l-"Eurodac" għat-tqabbil ta' marki tas-swaba għall-applikazzjoni effettiva tal-Konvenzjoni ta' Dublin. .

Il-Ftehima Dublin/Eurodac ma' l-Iżvizzera tagħti l-possibilitá lid-Danimarka sabiex din tagħmel talba biex tipparteċipa.

F'dan il-każ, il-Ftehima tipprovdi sabiex il-partijiet kontraenti, bil-kunsens tad-Danimarka, jistabbilixxu l-kundizzjonijiet għall-parteċipazzjoni tad-Danimarka fi protokoll għall-Ftehima.

Permezz ta' ittra li ġġib id-data tat-8 ta' Novembru 2004, ir-Renju tad-Danimarka talab biex jipparteċipa fil-Ftehima Dublin/ Eurodac ma' l-Iżvizzera.

Billi Liechtenstein se jaderixxi formalment ma' din il-Ftehima, huwa xieraq li l-parteċipazzjoni tad-Danimarka tkun stabbilita f'relazzjoni kemm ma' l-Iżvizzera kif ukoll ma' Liechtenstein.

Il-Protokoll jagħmel ir-regolamenti ta' Dublin u l-Eurodac u r-regoli ta' l-implimentazzjoni tagħhom applikabbli għar-relazzjonijiet bejn id-Danimarka min-naħa waħda u l-Konfederazzjoni ta' l-Iżvizzera u l-Prinċipat ta' Liechtenstein min-naħa l-oħra.

Jirrendi wkoll emendi ġejjiena jew miżuri ta' implimentazzjoni ġodda applikabbli għal dawn ir-relazzjonijiet.

Il-Kummissjoni qed tipproponi li tadotta l-Protokoll fuq il-bażi ta' l-Artikolu 63(1)a tat-Trattat li jistabbilixxi l-Komunità Ewropea.

Il-Parlament Ewropew ikun ikkonsultat dwar il-konklużjoni tal-Protokoll skond l-ewwel subparagrafu ta' l-Artikolu 300(3)).

Il-pożizzjoni tar-rapporteur

Ir-rapporteur tappoġġja l-iffirmar tal-Protokoll.

Madankollu, ir-rapporteur tqis li l-Parlament Ewropew fil-ġejjieni għandu jkun infurmat aħjar dwar in-negozjati internazzjonali li jkunu qed isiru sabiex ikun jista' jeżerċita l-kompetenzi tiegħu.

PROĊEDURA

Il-Protokoll bejn il-Komunità Ewropea, l-Iżvizzera u Liechtenstein għall-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jiġi stabbilit l-Istat responsabbli għall-eżaminar ta' talba għall-ażil magħmula fi Stat Membru, l-Iżvizzera jew Liechtenstein

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjonijiet mhux mogħtija

Data tad-deċiżjoni

Data tal-ħatra

Ewa Klamt

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178 (2)) preżenti għall-votazzjoni finali


Leġislazzjoni għall-Bidla fil-klima S.3: Lejn karozzi b'inqas dħaħen

L-Ewropa ambizzjuża…għal x'hiex?

F'Jannar li għaddha l-Kummissjoni Ewropew għamlet serje ta' proposti leġislattivi bl-iskop li jitnaqqsu d-dħaħen tad-dijossidu karboniku b'20% sas-sena 2020 fl-Unjoni.

L-UE, sabiex tittrasforma l-ekonomija tagħha għal waħda effiċenti fl-enerġija u f'inqas dħaħen, qed tipprepara li twaqqaf livell massimu ta' dħaħen għal karozzi ġodda minn 2012 'il quddiem.

It-trasport permezz tat-triq jikkrea t-tieni l-ikbar ammont tad-dħaħen fl-Unjoni, iġifieri 1/5 tad-dħaħen kollha CO2.

Il-karozzi tal-passiġġiera jgħoddu għal 12% tad-dħaħen CO2 kollha fl-UE.

B'numru ta' karozzi ta' madwar 220 miljun fit-toroq Ewropej u l-użu tagħhom li jammonta għal 12% tad-dħaħen fl-UE, it-twaqqif ta' standards ta' rendiment għall-karozzi ġodda tal-passiġġieri sar kruċjali.

Huwa għal dan li l-UE qabblet li mill-2012 'l quddiem id-dħaħen mill-karozzi tal-passiġġiera ma jaqbżux 120g CO2/km.

Għalkemm sar progress kbir fl-effiċenza tal-fjuwil, it-teknoloġija tal-karrozzi m'avvansatx biżżejjed s'issa biex tinnewtralizza l-effetti taż-żieda fil-volumi tat-traffiku u d-daqs tal-karozzi.

Ftehim volontarju fl-industrija tal-karozzi lanqas ma wassal għat-tnaqqis neċessarju tad-dħaħen.

L-UE irrealiżżat li mhux se tasal għat-targit tagħha sakemm ma jkunx hemm miżuri iktar li jorbtu.

Approwċ ġdid ta' l-UE

Dan l-approwċ il-ġdid ta' l-UE jorbot fuq żewġ komponenti: it-tnaqqas għal 130g/km sa 2012 permezz ta' titjib fit-teknoloġija u 10g/km ta' tnaqqis iktar permezz ta' titjib fir-roti, fis-sistema ta' l- air conditioning systems, il-biofjuwils u s-sewqan-eco.

L-abbozz tar-regolament jipprovdi għall-fatt li t-targit jista' jinqasam bejn il-manufatturi diversi skond il-massa tal-karozzi prodotti: il-massa mhux in-numru għal fatt li karozzi kbar jew żgħar ma jimpurtax basta li l-massa finali ma tmurx lil hinn mit-targit stipulat.

Il-Parlament laqa' r-rapport ta' Davies f'Ottubru 2007.

Ir-rapport ta' Davies fil-fatt kellu approwċ ambizzjuża iżda fl-aħħar il-Parlament ċeda għall-pressjoni mill-industrija tal-karozzi biex ikollha iktar żmien taġġusta għall-kambjamenti.

Ir-rapporteur Guido Sacconi (PES, IT) jixtieq jibqa' fuq il-lina ambizzjuża.

X'jiġri jekk wieħed ma jikkonformax?

Il-proposta tal-Kummissjoni Ewropea tipprovdi għal sistema ta' pieni fil-każ li l-produtturi ma jilħqux it-targits.

Skond Sacconi "dan mhux każ ta' taxxa, iżda dwar inċentiva b'saħħitha biex tkabbar l-investiment."

U l-prezzijiet tal-karozzi?

L-iskop kollu huwa biex ikbarra il-kuxjenza tal-konsumaturi.

Apparti t-tabella u d-dħaħen tal-karozzi l-ġodda, d-dokument qed jara' kif jista' jiġi promoss il-bejgħ ta' karozzi effiċenti fl-użu tal-fjuwil.

Il-Kummissjoni temmen li iktar mat-targits ikunu stretti iktar dan se jgħolli l-prezzijiet - sa 6%.

Iżda żgur li t-targit obbligatorju sa 2012 se jistimula r-riċerka u l-iżvilupp u jsaħħaħ il-kompetizzjoni ta' l-industrija tal-karozzi. .

Sacconi dwar Sacconi

Guido Sacconi, twieled fl-1948 u sar Membru tal-PE fl-1999.

Huwa sar Viċi-Kap tal-Kumitat għall-Ambjent fl-ewwel term tiegħu.

Meta ġie re-elette fl-2004 sar Kap tal-Kumitat għall-Klima u jixtieq jikkunsidra li l-iktar sfida għalih hi li juri "li wara REACH li l-kunċett ta' l-iżvilupp sostenibbli mhujiex vojt.

Fil-ġlieda kontra l-klima, ir-rekonċiljazzjoni ta' ambjent, il-kompetittività u l-impjieq huwa ovvjament neċessarju.

Irridu nikkonfermaw li dan possibbli."

Il-kumitat għall-Ambjent mistenni jivvota fuq ir-rapport dwar il-karozzi l-ġodda ta' Sacconi f'Settembru, wara li jsiru negozjati mal-Kunsill.

Il-mira hi li jkun hemm qbil sa l-aħħar tas-sena.

20080616STO31715 Abbozz ta' rapport ta' Sacconi Leġislazzjoni għall-bidla fil-klima 2020: Sekwenza 1 – enerġija rinovabbli /Leġislazzjoni għall-bidla fil-klima 2020: S.2 – magażinaġġ ta' l-enerġija L-emissjonijiet ta' CO2 mill-karozzi m'għandhomx ikunu iktar minn 125g/km Innaqqsu d-dħaħen minn karozzi żgħar Artikli oħra fuq il-Paġni Ewlenin


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward ta' l-adozzjoni ta' direttiva tal-Parlament Ewropew u tal-Kunsill li temenda d-Direttiva 2004/49/KE dwar is-sigurtà tal-linji tal-ferrovija tal-Komunità (Id-Direttiva tas-Sigurtà Tal-Linji tal-Ferrovija)

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (16133/3/2007 – C6‐0129/2008 )

ĠU C 122E, 20.5.2008, p.

– wara li kkunsidra l-pożizzjoni tiegħu fl-ewwel qari

Testi adottati, 29.11.2007, P6_TA(2007)0557 . dwar il-proposta tal-Kummissjoni lill-Parlament u lill-Kunsill (KUMM(2006) 0784) ,

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu ( A6‐0223/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill – att li jemenda

Premessa 4 a (ġdida)

Pożizzjoni komuni tal-Kunsill

(4a) Sabiex tiġi żgurata l-konsistenza mal-leġiżlazzjoni ferrovjarja eżistenti, il-ferroviji ta' patrimonju, tal-mużewijiet u dawk għat-turisti huma eżentati milli josservaw din id-Direttiva.

Artikolu 1 – punt -1 a (ġdid)

Direttiva 2004/49/KE

Artikolu 2 – paragrafu 2 - punti (ca) u (cb) (ġdid)

Pożizzjoni komuni tal-Kunsill

(-1a) Il-punti li ġejjin għandhom jiżdiedu ma' l-Artikolu 2(2):

"(ca) vetturi ferrovjarji tal-patrimonju li jaħdmu fuq netwerks nazzjonali, sakemm dawn ikunu konformi mar-regoli u r-regolamenti ta' sigurtà nazzjonali;

(cb) ferroviji tal-patrimonju, tal-mużewijiet u għat-turisti li joperaw fuq in-netwerk tagħhom stess, inklużi workshops jew vetturi ferrovjarji li jappartjenu lil dawn il-ferroviji jew li huma bbażati fihom jew inkella staff li huwa bbażat fuq din il-ferrovija."

Ġustifikazzjoni

Sabiex wieħed jibqa' konsistenti mal-pożizzjoni approvata tal-Parlament fl-ewwel qari fir-rigward tad-Direttiva dwar l-interoperabilità ferrovjarja, għandu jkun ċar li ferroviji tal-patrimonju u dawk tal-mużewijiet huma eżentati milli josservaw din id-Direttiva sakemm dawn ikunu konformi mar-regoli ta' sigurtà nazzjonali jew li joperaw fin-netwerk tagħhom stess.

Direttiva 2004/49/KE

Artikolu 7 – paragrafu 3 – subparagrafu 3 a (ġdid)

Pożizzjoni komuni tal-Kunsill

(aa) fil-paragrafu 3, għandu jiżdied is-subparagrafu li ġej:

"Qabel ma jsir l-abbozz jew issir ir-reviżjoni tas-CSTs, l-analiżi ta' effikaċja fil-konfront tan-nefqa għandha turi li l-effetti mistennija ta' l-iżvilupp tas-CSTs jgħollu l-livell ta' sikurezza tat-traffiku u jtejbu għall-massimu l-użu tas-sistema ferrovjarja.";

Ġustifikazzjoni

It-test jerġa' jistabbilixxi l-emenda 14 ta' l-ewwel qari tal-Parlament fir-rigward ta' l-iżvilupp ta' Miri Komuni tas-Sikurezza (CSTs).

Direttiva 2004/49/KE

Pożizzjoni komuni tal-Kunsill

Manutenzjoni ta' vetturi

Manutenzjoni ta' vetturi

Kull vettura, qabel ma titqiegħed fis-servizz jew tintuża fin-netwerk, għandu jkollha entità responsabbli għall-manutenzjoni assenjata lilha u din l-entità għandha tkun irreġistrata fl-NVR skond l-Artikolu 33 tad-Direttiva dwar l- interoperabblità tas-sistema ferrovjarja.

Kull vettura, qabel ma titqiegħed fis-servizz jew tintuża fin-netwerk, għandu jkollha entità responsabbli għall-manutenzjoni assenjata lilha u din l-entità għandha tkun irreġistrata fl-NVR skond l-Artikolu 33 tad-Direttiva dwar l- interoperabilità tas-sistema ferrovjarja.

Jistgħu jikkostitwixxu entità inkarigata mill-manutenzjoni impriża tal-ferroviji, maniġer ta' l-infrastruttura jew persuna responsabbli għal din.

L-Awtoritajiet tas-Sigurtà Nazzjonali rilevanti jistgħu, f'każijiet eċċezzjonali u ristretti għan-networks rispettivi tagħhom, jiddeċiedu derogi għall-obbligu previst fil-paragrafu (1).

Kull entità inkarigata mill-manutenzjoni għandha tiġi ċertifikata skond il-paragrafu 6.

Mingħajr preġudizzju għar-responsabbiltà ta' l-intrapriżi ferrovjarji u amministratturi ta' l-infrastruttura kif previst fl-Artikolu 4, l-entità responsabbali għall-manutenzjoni għandha tiżgura li l-vetturi huma fi stat sigur permezz ta' sistema għall-manutenzjoni.

Mingħajr preġudizzju għar-responsabbiltà ta' l-intrapriżi ferrovjarji u amministratturi ta' l-infrastruttura kif previst fl-Artikolu 4, l-entità responsabbli għall-manutenzjoni għandha tiżgura li l-vetturi huma fi stat sigur permezz ta' sistema għall-manutenzjoni.

Meta l-entità responsabbli għall-manutenzjoni hija intrapriża ferrovjarja jew amministrattur ta' l-infrastruttura, is-sistema msemmija fil-paragrafu 3 ta' dan l-Artikolu għandha tiġi stabbilita permezz tas-sistema ta' amministrazzjoni tas-sigurtà mniżżla fl-Artikolu 9.

L-entità inkarigata mill-manutenzjoni għandha twettaq il-manutenzjoni hija nnifisha u tagħmel użu minn workshops ta' manutenzjoni kkuntrattati.

Jekk l-entità responsabbli għall-manutenzjoni mhijiex intrapriża ferrovjarja jew amministrattur ta' l-infrastruttura, tista' tkun iċċertifikata skond il-paragrafu 6.

Abbażi ta' rakkomandazzjoni mill-Aġenzija, il-Kummissjoni għandha,sa… , tadotta miżura li tistabbilixxi ċertifikazzjoni ta' l-entità responsabbli għall-manutenzjoni rigward is-sistema ta' manutenzjoni tagħha.

Din il-miżura, imfassla biex temenda l-elementi mhux essenzjali ta' din id-Direttiva billi tissupplimentaha, għandha tiġi adottata skond il-proċedura regolatorja bi skrutinju msemmija fl-Artikolu 27(2a).

Din il-miżura għandha tinkludi l-ħtiġiet għaċ-ċertifikazzjoni ta' l-entità responsabbli għall-manutenzjoni abbażi ta' l-approvazzjoni tas-sistema ta' manutenzjoni tagħha, il-format u l-validità taċ-ċertifikat u l-korp jew korpi responsabbli għall-ħruġ tiegħu, u l-kontrolli meħtieġa għall-funzjonament tas-sistema taċ-ċertifikazzjoni.

Fuq bażi ta' rakkomandazzjoni mill-Aġenzija, il-Kummissjoni , l-aktar tard sa sena wara d-dħul fis-seħħ ta' din id-Direttiva, tista' tadotta miżura li tistabbilixxi ċ-ċertifikazzjoni obbligatorja ta' l-entità inkarigata mill-manutenzjoni fir-rigward tas-sistema tal-manutenzjoni.

Iċ-ċertifikati mogħtija skond il-paragrafu 6 ta' dan l-Artikolu għandhom jikkonfermaw konformità mal-ħtiġiet imsemmija fil- paragrafu 3 ta' dan l-Artikolu u għandhom ikunu validi tul il-Komunità .

Jekk l-entità responsabbli għall-manutenzjoni mhijiex ċertifikata, intrapriża ferrovjarja jew amministrattur ta' l-infrastruttura għandu jiżgura, permezz tas-sistema ta' amministrazzjoni tas-sigurtà tagħha mniżżla fl-Artkolu 9, li l-proċeduri kollha ta' manutenzjoni rilevanti huma applikati b'mod xieraq.

Iċ-ċertifikati mogħtija skond il-paragrafu 6 ta' dan l-Artikolu għandhom jikkonfermaw konformità mal-ħtiġiet imsemmija fil- paragrafi 3 u 4 ta' dan l-Artikolu u għandhom ikunu validi fil-Komunità kollha .

L-Aġenzija għandha tevalwa l-proċess obbligatorju ta' ċertifikazzjoni implimentat skond il-paragrafu 6 billi tressaq rapport lill-Kummissjoni sa mhux aktar tard minn tliet snin wara d-dħul fis-seħħ tal-miżura rilevanti.

Meta fuq il-bażi tar-rapport ta' l-Aġenzija u wara konsultazzjoni mal-partijiet interessati, ikun jidher li jeħtieġ li jkun hemm titjib, il-Kummissjoni tista' tressaq proposti leġiżlattivi xierqa.'';

* Sena wara d-dħul fis-seħħ ta' din id-Direttiva.

Ġustifikazzjoni

It-test jerġa' jistabbilixxi l-emenda 21 ta' l-ewwel qari tal-Parlament, jiġifieri s-sistema obbligatorja ta' ċertifikazzjoni tal-manutenzjoni, filwaqt li fl-istess ħin jittieħed kont ta' elementi ġodda u ta' kif inhi miktuba l-pożizzjoni komuni tal-Kunsill.

Sfond u kummenti proċedurali

Fit-13 ta' Diċembru 2006, il-Kummissjoni ressqet lill-Parlament u lill-Kunsill proposta għar-reviżjoni tad-Direttiva 2004/49/KE dwar is-sigurtà tal-linji tal-ferrovija tal-Komunità (Id-Direttiva tas-Sigurtà Tal-Linji tal-Ferrovija)

Il-proposta ġiet ippreżentata mill-Kummissjoni flimkien ma' żewġ propost leġiżlattivi oħra, jiġifieri d-Direttiva l-ġdida dwar l-Interoperabilità u r-reviżjoni tar-Regolament (KE) Nru 881/2004 li jistabbilixxi Aġenzija Ewropea tal-Ferroviji.

It-tliet proposti mressqa taħt il-proċedura tal-kodeċiżjoni flimkien mal-Komunikazzjoni bil-għan li jiġi faċilitat il-moviment liberu tal-ferroviji madwar l-UE, ġew meqjusa bħala parti mill-pakkett tal-Kummissjoni dwar l-aċċettazzjoni reċiproka ta' vetturi fuq il-binarji.

Matul l-aħħar sena, intlaħaq ftehim kmieni fl-ewwel qari mal-Kunsill dwar il-proposta tad-Direttiva ġdida dwar l-Interoperabilità.

Fid-29 ta' Diċembru 2007, il-Parlament Ewropew ħareġ Opinjoni fl-ewwel qari bħala parti mill-proċedura tal-kodeċiżjoni u adotta rapport li fih ippropona 27 emenda għat-test tal-Kummissjoni

Rapport tas-Sur Costa , A6-0346/2007 , P6_TA(2007)0557 .

Fit-3 ta' Marzu 2008, il-Kunsill adotta pożizzjoni komuni skond l-Artikolu 251 tat-Trattat li mbagħad intbagħtet lill-Parlament u lill-Kummissjoni.

Evalwazzjoni tal-pożizzjoni komuni tal-Kunsill

Il-pożizzjoni komuni tal-Kunsill fiha, b'mod sħiħ jew parzjali jew fil-prinċipju, bosta emendi tal-Parlament li ġew adottati fl-ewwel qari u li prinċipalment ikopru:

- testi relatati mal-proċedura regolatorja ġdida bi skrutinju (RPS) u t-tabella ta' korrelazzjoni tal-miżuri ta' transpożizzjoni (emendi 1, 2, 10, 11, 12, 13, 15, u 23);

- it-trasferiment tal-kontenut ta' l-Artikoli 14 u 14a u l-anness relatat mad-dispożizzjonijiet dwar l-awtorizzazzjoni tat-tqegħid fis-servizz ta' vetturi għad-Direttiva ġdida dwar l-Interoperabilità (emendi 18, 20, 26 u 27);

- Dispożizzjonijiet relatati mad-definizzjoni tar-Reġistru Nazzjonali ta' Vetturi u mad-Detenturi (emendi 8 u 9);

Filwaqt li l-kwistjoni tat-trasferiment tad-dispożizzjonijiet dwar l-awtorizzazzjonijiet tat-tqegħid fis-servizz ta' vetturi għad-direttiva ta' l-interoperabilità l-ġdida issolviet b'suċċess bejn it-tliet istituzzjonijiet, dan ma kienx il-każ għad-dispożizzjonijiet relatati mal-manutenzjoni tas-sistema ta' ċertifikazzjoni.

L-emenda tal-Parlament titlob li jkun hemm sistema obbligatorja, filwaqt li t-test tal-Kunsill jipprevedi sistema volontarja.

Iktar minn hekk, emendi oħra li mhumiex imdaħħla fil-Pożizzjoni komuni huma l-użu tal-proċedura ta' emerġenza taħt il-PRS il-ġdid, id-definizzjonijiet tar-regoli dwar is-sigurtà nazzjonali u r-rekwiżiti essenzjali (emendi 5 u 7), l-introduzzjoni ta' analiżi tal-benefiċċji ta' l-ispejjeż għall-iżvilupp ta' Miri Komuni tas-Sikurezza (emenda 14), il-possibilità li tintalab opinjoni teknika ta' l-Aġenzija f'każ ta' deċiżjoni negattiva mill-awtoritajiet nazzjonali tas-sigurtà (emenda 22).

Għandu jiġi nnutat li t-test tal-Kunsill b'bosta partijiet jissostitwixxi t-test tal-Kummissjoni b'test ġdid.

Dan jikkonċerna prinċipalment il-kunċett ġdid ta' l-entità inkarigata mill-manutenzjoni f'din id-Direttiva.

Peress li l-Pożizzjoni Komuni tal-Kunsill ma tinkludix l-emendi tal-Parlament u prinċipalment l-emendi dwar is-sistema obbligatorja ta' ċertifikazzjoni tal-manutenzjoni, qed jiġi propost li l-pożizzjoni tal-Parlament fl-ewwel qari terġa' tiġi stabbilita filwaqt li jittieħed kont tat-test tal-Kunsill.

Sistema obbligatorja ta' ċertifikazzjoni tal-manutenzjoni għall-protagonisti kollha tas-suq, eż. impriżi tal-ferroviji, maniġers ta' l-infrastrutturi, detenturi jew kwalunkwe entità oħra li tista' tiġi ċertifikata bħala entità inkarigata mill-manutenzjoni skond il-kriterji u r-rekwiżiti mniżżla f'din id-Direttiva, se toħloq kundizzjoni ta' ugwaljanza fl-UE.

Dan se jiżgura applikazzjoni uniformi tas-sistema ta' ġestjoni tal-manutenzjoni u tas-sikurezza madwar l-Ewropa mingħajr diskriminazzjoni, filwaqt li fl-istess ħin se jtejjeb is-sigurtà fil-ferroviji tal-Komunità.

PROĊEDURA

Emendi għad-Direttiva 2004/49/KE dwar is-sikurezza fuq il-ferroviji tal-Komunità

Data ta' l-ewwel qari tal-PE - Numru P

Proposta tal-Kummissjoni

Data tat-tħabbir fis-seduta plenarja tal-komunikazzjoni tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali